polyglot-tagger/wikipedia-language-snippets-filtered huggingface dataset:
ಕ್ಯಾಪ್ಸಿಕಂ ನ ಬಹುಪಾಲು ಜಾತಿಗಳ ಹಣ್ಣುಗಳು ಕ್ಯಾಪ್ಸೈಸಿನ್ ನನ್ನು ಒಳಗೊಂಡಿರುತ್ತವೆ. ಇದು ಲಿಪೊಫಿಲಿಕ್ ರಾಸಾಯನಿಕವಾಗಿದ್ದು ರೂಢಿಯಿಲ್ಲದವರು ತಿಂದಾಗ ಅವರ ಬಾಯಿಯಲ್ಲಿ ಉರಿಯನ್ನು ಉಂಟುಮಾಡುತ್ತದೆ. ಬಹುಪಾಲು ಸಸ್ತನಿಗಳು ಇದನ್ನು ಇಷ್ಟಪಡುವುದಿಲ್ಲ, ಆದರೆ ಪಕ್ಷಿಗಳ ಮೇಲೆ ಇದು ಯಾವುದೇ ಪರಿಣಾಮ ಉಂಟುಮಾಡುವುದಿಲ್ಲ. ಗಾಢವಾದ ಬಣ್ಣಗಳು ಪಕ್ಷಿಗಳನ್ನು ಆಕರ್ಷಿಸುವುದರಿಂದ ಅವು ಬೀಜಗಳನ್ನು ಚೆಲ್ಲಾಪಿಲ್ಲಿಗೊಳಿಸುವಾಗ ಕ್ಯಾಪ್ಸೈಸಿನ್ ನ ಸೋರುವಿಕೆ ಸಸ್ತನಿಗಳು ಹಣ್ಣನ್ನು ನಾಶಮಾಡದಂತೆ ತಪ್ಪಿಸುತ್ತದೆ.
ಕ್ಯಾಪ್ಸೈಸಿನ್ , ಅಂಡಧಾರಕ ಅಂಗಾಂಶ ,ಆಂತರಿಕ ಸೂಕ್ಷ್ಮ ಪೊರೆಯಲ್ಲಿ ಬೃಹತ್ ಪ್ರಮಾಣದಲ್ಲಿರುತ್ತದೆ. ಕ್ಯಾಪ್ಸಿಕಂ ಜಾತಿಯ ಸಸ್ಯಗಳ ಹಣ್ಣುಗಳ ಇತರ ತಿರುಳಿನ ಭಾಗದಲ್ಲಿ ಕಡಿಮೆ ಪ್ರಮಾಣದಲ್ಲಿರುತ್ತದೆ. ಅಧಿಕ ಪ್ರಮಾಣದ ಕ್ಯಾಪ್ಸೈಸಿನ್ ಸಂಗ್ರಹ, ಬೀಜಗಳ ಸುತ್ತಲಿರುವ ಬಿಳಿಯ ಪಿತ್ ನಲ್ಲಿ ಕಂಡುಬಂದರೂ, ಹೆಚ್ಚಾಗಿ ಎಲ್ಲರೂ ನಂಬಿರುವಂತೆ ಬೀಜಗಳು ಅವುಗಳಷ್ಟಕ್ಕೆ ಅವೇ ಕ್ಯಾಪ್ಸೈಸಿನ್ ಅನ್ನು ಉತ್ಪಾದಿಸುವುದಿಲ್ಲ.
ಆಸ್ಟ್ರೇಲಿಯಾ, ನ್ಯೂಜಿಲೆಂಡ್ ಮತ್ತು ಭಾರತದಲ್ಲಿ, ಖಾರವಿಲ್ಲದ ಜಾತಿಗಳನ್ನು "ಕ್ಯಾಪ್ಸಿಕಂ" ಗಳೆಂದು ಕರೆದರೆ, ಖಾರವಿರುವ ಜಾತಿಗಳನ್ನು "ಚಿಲಿ/ಚಿಲಿಸ್" ಎಂದು ಕರೆಯಲಾಗುತ್ತದೆ. ಪೆಪರಾನ್ಸಿನಿಯನ್ನು "ಸಿಹಿಯಾದ ಕ್ಯಾಪ್ಸಿಕಂ" ಎಂದು ಕೂಡ ಕರೆಯಲಾಗುತ್ತದೆ. "ಬೆಲ್ ಪೆಪರ್" ಗಳು ಎಂದು ಸಾಮಾನ್ಯವಾಗಿ ಬಳಸದಿದ್ದರೂ ಕೂಡ ಬೆಲ್ ಆಕಾರವನ್ನು ಹೊಂದಿರುವ ಮತ್ತು ಖಾರವಾಗಿರುವ . ಅನ್ಯುಮ್ ಮತ್ತು ಇತರ ವಿಧಗಳನ್ನು ಹೆಚ್ಚಾಗಿ "ಬೆಲ್ ಚಿಲಿಸ್" ಎಂಬ ಹೆಸರಿನಿಂದ ಕರೆಯಲಾಗುತ್ತದೆ.
ಕ್ಯಾಪ್ಸಿಕಂ ನ ಹಣ್ಣುಗಳನ್ನು ಮತ್ತು ಮೆಣಸನ್ನು ಬೇಯಿಸಿ ಅಥವಾ ಹಸಿಯಾಗಿ ತಿನ್ನಬಹುದು. ಸಾಮಾನ್ಯವಾಗಿ . ಅನ್ಯುಮ್ ಮತ್ತು . ಫುರ್ಟೆಸಿನ್ಸ್ ಜಾತಿಗಳ ವಿಧಗಳನ್ನು ಅಡುಗೆಗೆ ಬಳಸಿದರೂ, ಇತರ ಕೆಲವೊಂದು ತಳಿಗಳನ್ನೂ ಕೂಡ ಅಡುಗೆಗೆ ಚೆನ್ನಾಗಿ ಬಳಸಲಾಗುತ್ತದೆ. ಇವುಗಳು ಚೀಸ್, ಮಾಂಸ ಅಥವಾ ಅಕ್ಕಿಯಂತಹ ಮಸಾಲೆ ತುಂಬಿ ಅಡುಗೆ ಮಾಡುವ ಪದಾರ್ಥಗಳಿಗೆ ತಕ್ಕದಾಗಿವೆ.
ಇವುಗಳನ್ನು ಹೆಚ್ಚಾಗಿ ಹಸಿಯಾದ ಮತ್ತು ಕತ್ತರಿಸಿರುವ ಎರಡೂ ರೀತಿಯ ಸಲಾಡ್ ನಲ್ಲಿಯೂ ಕೂಡ ಬಳಸಲಾಗುತ್ತದೆ. ಅಥವಾ ಕರಿದು ಮಾಡುವ ಅಡುಗೆಯಲ್ಲಿ ಅಥವಾ ಇತರ ಮಿಶ್ರಣದ ಅಡುಗೆಗಳಲ್ಲಿಯೂ ಬಳಸಲಾಗುತ್ತದೆ. ಅವುಗಳನ್ನು ತುಂಡು ತುಂಡಾಗಿ ಕತ್ತರಿಸಿ ಕರಿಯಬಹುದು , ಪೂರ್ತಿಯಾಗಿ ಅಥವಾ ಸ್ವಲ್ಪ ಭಾಗ ಮಾತ್ರವನ್ನು ಸುಡಬಹುದು; ಅಥವಾ ಅದನ್ನು ಕತ್ತರಿಸಿ ಸಾಲ್ಸಾ ಅಥವಾ ಇತರ ಸಾಸ್ ಗಳಲ್ಲಿ ಸೇರಿಸಬಹುದು.
ಹಾಟ್ ಪೆಪರ್ ಗಳಲ್ಲಿ ಕ್ಯಾಪ್ಸೈಸಿನ್ ನ ಪ್ರಮಾಣ ವಿಧಗಳ ನಡುವೆ ಗಣನೀಯವಾಗಿ ಬದಲಾಗುತ್ತದೆ. ಅಲ್ಲದೇ ಇದನ್ನು ಸ್ಕೊವಿಲ್ಲೆ ಹೀಟ್ ಯುನಿಟ್ ನಲ್ಲಿ ಅಳೆಯಲಾಗುತ್ತದೆ. ಬಹುತ್ ಜೊಲೊಕಿಯ ಪೆಪರ್ ಪ್ರಸ್ತುತದಲ್ಲಿರುವಂತಹ ಪ್ರಪಂಚದಲ್ಲಿಯೇ ಅತ್ಯಂತ ಕಾರವಾದ ಮೆಣಸಿನಕಾಯಿಯಾಗಿದೆ ಎಂದು ಪರಿಗಣಿಸಿದೆ. ಇದರ ಖಾರದ ಪ್ರಮಾಣ 923,000 ದಷ್ಟಿದೆ ಎಂದು ಅಳತೆ ಮಾಡಿದೆ.
ಚಿಲಿ ಎಂಬ ಮೂಲ ಮೆಕ್ಸಿಕನ್ ಪದ ನಹೌತಲ್ ನ ಚಿಲಿ ಅಥವಾ ಕ್ಸಿಲಿ ಎಂಬ ಪದದಿಂದ ಬಂದಿದೆ. ಇದು 3000 ಯಲ್ಲಿ ಬೆಳೆದಿರಬಹುದಾದ ಬೃಹತ್ ಪ್ರಮಾಣದ ಕ್ಯಾಪ್ಸಿಕಂ ನ ಉಪಜಾತಿಯನ್ನು ಸೂಚಿಸುತ್ತದೆ. ಇದನ್ನು ಪ್ಯುಬ್ಲಾ ಮತ್ತು ಒಕ್ಸಾಕಾದ ಕುಂಬಾರಿಕೆ ಕೆಲಸ ನಡೆಯುವ ಸ್ಥಳಗಳಲ್ಲಿ ಕಂಡು ಬಂದಿರುವ ಅವಶೇಷಗಳ ಆಧಾರದ ಮೇಲೆ ನಿರ್ಧರಿಸಲಾಗಿದೆ.
ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಮತ್ತು ಐರ್ಲೆಂಡ್ ನಲ್ಲಿ , ಖಾರರಹಿತ ವಿಧಗಳನ್ನು "ಬೆಲ್ ಪೆಪರ್" ಗಳು, "ಸಿಹಿ ಮೆಣಸು" ಗಳು ಅಥವಾ "ಮೆಣಸು" ಗಳು ಎಂದು ಕರೆಯಲಾಗುತ್ತದೆ. ಖಾರವಿರುವ ಮೆಣಸನ್ನು "ಚಿಲಿ/ಚಿಲಿಸ್" ಅಥವಾ "ಚಿಲಿ ಪೆಪರ್ಸ್" ಎಂದು ಕರೆಯಲಾಗುತ್ತದೆ.
ಬ್ಲ್ಯಾಕ್ ಪೆಪರ್ ಮತ್ತು ಸಿಚುವನ್ ಪೆಪರ್ ಈ ರೀತಿಯ ಖಾರವಾದ ರುಚಿಯನ್ನು ನೀಡಿದರೂ ಕೂಡ, ಅವುಗಳು ಅನುಕ್ರಮವಾಗಿ ಪೈಪರಿನ್ ಮತ್ತು ಹೈಡ್ರಾಕ್ಸಿ-ಆಲ್ಫ್ ಸ್ಯಾನ್ ಸೂಲ್ ಎಂಬ ವಿಭಿನ್ನ ವಸ್ತುಗಳಿಂದ ಈ ರೀತಿಯ ಖಾರದ ಅನುಭವದ ರುಚಿ ನೀಡುತ್ತವೆ.
ಕ್ಯಾಪ್ಸಿಕಂಗಳನ್ನು ಶ್ರೀಲಂಕಾದಲ್ಲಿಯೂ ಕೂಡ ಬೃಹತ್ ಪ್ರಮಾಣದಲ್ಲಿ ಉಪಖಾದ್ಯವಾಗಿ ಬಳಸಲಾಗುತ್ತದೆ.
ಕ್ಯಾಪ್ಸಿಕಂ ಹಣ್ಣುಗಳಿಗೆ ಕೊಟ್ಟಿರುವ ಹೆಸರುಗಳು ಇಂಗ್ಲೀಷ್ ಭಾಷೆಯನ್ನು ಮಾತನಾಡುವ ರಾಷ್ಟ್ರಗಳಲ್ಲಿ ಬದಲಾಗುತ್ತವೆ.
ಮೊನಾರ್ಕ್ ಗಳ ರೆಕ್ಕೆಗಳು ೮.೯-೧೦.೨ ಸೆಂ.ಮೀ ಗಳಷ್ಟು ಅಗಲವಾಗಿವೆ. ರೆಕ್ಕೆಗಳ ಮೇಲ್ಭಾಗ ಕಂದು ಮಿಶ್ರಿತ ಕೇಸರಿ ಬಣ್ಣದಿಂದ ಕೂಡಿದೆ. ರೆಕ್ಕೆಗಳ ಅಂಚು ಹಾಗೂ ರೆಕ್ಕೆಯಲ್ಲಿರುವ ಗೆರೆಗಳು ಕಡುಗಪ್ಪು ಬಣ್ಣದಿಂದ ಕೂಡಿವೆ. ರೆಕ್ಕೆಗಳ ಅಂಚಿನಲ್ಲಿ ಎರಡು ಸಾಲು ಬಿಳಿ ಚುಕ್ಕಿಗಳಿವೆ. ರೆಕ್ಕೆಗಳ ಕೆಳಬದಿಯೂ ಅಂಚು ಹಳದಿಯಾಗಿದ್ದು ಚುಕ್ಕೆಗಳು ದೊಡ್ಡದಾಗಿರುವುದನ್ನು ಹೊರತುಪಡಿಸಿದರೆ ಸರಿಸುಮಾರು ಮೇಲ್ಬದಿಯಂತೆಯೇ ಇದೆ.
೧೯ನೇ ಶತಮಾನದ ಆದಿಯಲ್ಲಿ ಆಸ್ಟ್ರೇಲಿಯಾ, ನ್ಯೂಜಿಲ್ಯಾಂಡ್, ಇಂಡೋನೇಷಿಯಾ ಮುಂತಾದೆಡೆಗಳಲ್ಲಿ ಇವುಗಳ ವರ್ಣವೈವಿಧ್ಯತೆಯನ್ನೂ ಗುರುತಿಸಲಾಗಿದೆ. ಆದರೆ ಇದು ಅತ್ಯಂತ ಕಡಿಮೆ ಸಂಖ್ಯೆಯದ್ದಾಗಿದೆ.
ಉಳಿದೆಲ್ಲಾ ಕೀಟಗಳಂತೆ ಮೊನಾರ್ಕ್ ಗಳು ೬ ಕಾಲುಗಳನ್ನು ಹೊಂದಿದ್ದರೂ, ಕೇವಲ ೪ ಕಾಲುಗಳನ್ನು ಬಳಸುತ್ತವೆ.
ಇವುಗಳ ಮೊಟ್ಟೆಗಳು ಕ್ರೀಂ ಬಣ್ಣದಿಂದ ಕೂಡಿದ ಬಿಳಿಯಾಗಿದ್ದು ಕ್ರಮೇಣ ನಸುಹಳದಿಗೆ ತಿರುಗುತ್ತವೆ. ಒಂದು ಮೊಟ್ಟೆಯು ಸರಿಸುಮಾರು ೦.೪೬ ಮಿಲಿ ಗ್ರಾಂ ಗಳಷ್ಟು ತೂಗುತ್ತದೆ. ೧.೨ ಮಿ.ಮೀ ಗಳಷ್ಟು ಉದ್ದವಾಗಿದ್ದು, ೦.೯ ಮಿ.ಮೀ ನಷ್ಟು ಅಗಲವಾಗಿದೆ.
ಇವುಗಳ ಮರಿ ಹುಳಗಳು ಹಳದಿ, ಕಪ್ಪು ಹಾಗೂ ಬಿಳಿ ಬಣ್ಣಗಳ ಪಟ್ಟಿಗಳನ್ನು ಹೊಂದಿವೆ. ಇವುಗಳ ದೇಹದ ಎರಡೂ ತುದಿಯಲ್ಲಿ ಸಣ್ಣ ಕಡ್ಡಿಯ ರೀತಿಯ ರಚನೆಗಳಿವೆ. ಕಂಬಳಿಹುಳಗಳು ಸುಮಾರು ೫ ಸೆಂ.ಮೀ ಗಳಷ್ಟು ಉದ್ದಕ್ಕೆ ಬೆಳೆಯುತ್ತವೆ.
ಮೊನಾರ್ಕ್ ಚಿಟ್ಟೆಗಳು ಹಾಲ್ರಸದ ಸಸ್ಯಗಳ ಮೇಲೆ ಮೊಟ್ಟೆಯಿಡುವ ಒಂದು ಬಗೆಯ ಚಿಟ್ಟೆಗಳಾಗಿವೆ. ಉತ್ತರ ಅಮೆರಿಕಾದ ಚಿಟ್ಟೆಗಳಲ್ಲೆಲ್ಲ ಇವು ಅತ್ಯಂತ ಹೆಚ್ಚು ಪ್ರಸಿದ್ಧವಾಗಿವೆ. ಇವುಗಳು ಆಸ್ಟ್ರೇಲಿಯಾ, ನ್ಯೂ ಜೀಲ್ಯಾಂಡ್ ಹಾಗೂ ಯೂರೋಪ್ ನ ಕೆಲವು ಭಾಗಗಳಲ್ಲಿ ಕಂಡುಬರುತ್ತವೆ. ಇವುಗಳ ರೆಕ್ಕೆಗಳು ‌ಸುಲಭವಾಗಿ ಗುರುತಿಸಲು ಸಾಧ್ಯವಾಗುವ ಕೇಸರಿ ಹಾಗೂ ಕಪ್ಪು ಬಣ್ಣದ ಚಿತ್ತಾರಗಳಿಂದ ಕೂಡಿದ, ೮.೯-೧೦.೨ ಸೆಂ.ಮೀ ಗಳಷ್ಟು ಅಗಲವಾದ ರೆಕ್ಕೆಗಳಿಂದ ಕೂಡಿವೆ(ವೈಸ್ ರಾಯ್ ಚಿಟ್ಟೆಗಳು ಇಷ್ಟೇ ಅಗಲವಾದ ಹಾಗೂ ಇದೇ ಬಣ್ಣದ ರೆಕ್ಕೆಗಳನ್ನು ಹೊಂದಿದ್ದರೂ, ಹಿಂದಿನ ರೆಕ್ಕೆಯ ಮೇಲಿನ ಒಂದು ವಿಶೇಷವಾದ ಚಿತ್ತಾರದಿಂದ ಅವುಗಳನ್ನು ಪ್ರತ್ಯೇಕವಾಗಿ ಗುರುತಿಸಬಹುದಾಗಿದೆ). ಹೆಣ್ಣು ಚಿಟ್ಟೆಗಳ ರೆಕ್ಕೆಗಳ ಮೇಲಿನ ಗೆರೆಗಳು ಕಡುಗಪ್ಪಾಗಿರುವುದರಿಂದಲೂ, ಗಂಡು ಚಿಟ್ಟೆಗಳ ಹಿಂದಿನ ರೆಕ್ಕೆಗಳ ನಡುವಿನಲ್ಲಿರುವ ಆಂಡ್ರೋಕೋನಿಯಂ ಎಂದು ಕರೆಯಲ್ಪಡುವ ಕಪ್ಪು ಚುಕ್ಕೆಗಳಿಂದಲೂ ಗುರುತಿಸಬಹುದಾಗಿದೆ. ಹಾಗೆಯೇ ಗಂಡು ಚಿಟ್ಟೆಗಳು ಗಾತ್ರದಲ್ಲಿ ಹೆಣ್ಣು ಚಿಟ್ಟೆಗಳಿಗಿಂತ ದೊಡ್ಡದಾಗಿರುತ್ತವೆ.
ಮೊನಾರ್ಕ್ ಚಿಟ್ಟೆಗಳು ಅವುಗಳ ವಲಸೆಗಾಗಿ ಪ್ರಸಿದ್ಧಿಯನ್ನು ಹೊಂದಿವೆ. ಈ ವಲಸೆಯನ್ನು ಮುಗಿಸುವಷ್ಟರಲ್ಲಿ ಅವುಗಳ ಅನೇಕ ತಲೆಮಾರುಗಳೇ ಕಳೆದು ಹೋಗಿರುತ್ತವೆ.
ಮೊನಾರ್ಕ್ ಚಿಟ್ಟೆಗಳು ಅಮೇರಿಕಾ ಖಂಡದಲ್ಲಿ ದಕ್ಷಿಣ ಕೆನಡಾ, ದಕ್ಷಿಣ ಅಮೇರಿಕಾದ ಉತ್ತರ ಭಾಗಗಳಲ್ಲಿ ಕಂಡು ಬರುತ್ತವೆ. ಅತ್ಯಂತ ವಿರಳವಾಗಿ ಪಶ್ಚಿಮ ಯೂರೋಪ್ ನಲ್ಲೂ ಕಂಡುಬರುತವೆ. ಹಾಗೆಯೇ ಬರ್ಮುಡಾ, ಹವಾಯಿ, ಸೊಲೋಮನ್ಸ್, ನ್ಯೂ ಕ್ಯಾಲೆಡೋನಿಯಾ, ನ್ಯೂ ಜೀಲ್ಯಾಂಡ್, ಆಸ್ಟ್ರೇಲಿಯಾ, ನ್ಯೂ ಗಿನಿಯಾ, ಸಿಲೋನ್, ಭಾರತ, ಅಝೋರ್ಸ್ ಹಾಗೂ ಕ್ಯಾನರಿ ದ್ವೀಪಗಳಲ್ಲೂ ಕಂಡುಬರುತ್ತವೆ.
ಮೊಟ್ಟಮೊದಲ ರಣಜಿ ಟ್ರೋಫಿ ಪಂದ್ಯವು ಇಲ್ಲಿ ಆಡಲ್ಪಟ್ಟಿತು. ಈ ಸಂದರ್ಭದಲ್ಲಿ, ಬೌಲ್‌ ಮಾಡುವುದಕ್ಕೆ ಒದ್ದೆಯಾಗಿದ್ದ ಇಲ್ಲಿನ ಪಿಚ್‌ನಲ್ಲಿ ಮದ್ರಾಸ್‌ ತಂಡದ ಪರವಾಗಿ ರಾಮ್‌ ಸಿಂಗ್‌ ೧೧ ವಿಕೆಟ್ಟುಗಳನ್ನು ಪಡೆದುಕೊಂಡು ಒಂದೇ ದಿನದೊಳಗೆ ಮೈಸೂರು ತಂಡದ ಮೇಲೆ ಜಯಸಾಧಿಸುವುದಕ್ಕೆ ಕಾರಣರಾದರು.
೧೯೫೧-೫೨ರಲ್ಲಿ ಭಾರತವು ತನ್ನ ಮೊದಲ ಪಂದ್ಯ ಟೆಸ್ಟ್‌ ಪಂದ್ಯವನ್ನು ಇಲ್ಲಿ ದಾಖಲಿಸಿತು. ಈ ಪಂದ್ಯದಲ್ಲಿ ಭಾರತವು ಇಂಗ್ಲೆಂಡ್‌ ತಂಡವನ್ನು ಒಂದು ಇನ್ನಿಂಗ್ಸ್‌ ಮತ್ತು ಎಂಟು ಓಟಗಳಿಂದ ಸೋಲಿಸಿತು.
ಕ್ರಿಕೆಟ್‌ನ ಇತಿಹಾಸದಲ್ಲಿ ಸಮಮಾಡಿಕೊಂಡ ಎರಡನೇ ಟೆಸ್ಟ್‌ ಎನಿಸಿದ ಪಂದ್ಯವೂ ಸಹ ೧೯೮೬ರಲ್ಲಿ ಭಾರತ ಮತ್ತು ಆಸ್ಟ್ರೇಲಿಯಾ ತಂಡಗಳ ನಡುವೆ ಇಲ್ಲಿ ಆಡಲ್ಪಟ್ಟಿತು.
ದಕ್ಷಿಣ ಆಫ್ರಿಕಾ ತಂಡದ ವಿರುದ್ಧವಾಗಿ ವೀರೇಂದರ್‌ ಸೆಹ್ವಾಗ್‌ ದಾಖಲಿಸಿದ ೩೧೯ ಓಟಗಳು ಈ ಮೈದಾನದಲ್ಲಿನ ಅತಿಹೆಚ್ಚಿನ ಟೆಸ್ಟ್‌ ಸ್ಕೋರು ಎನಿಸಿಕೊಂಡಿದೆ.
ಟೆಸ್ಟ್‌ ಕ್ರಿಕೆಟ್‌ನ ಇತಿಹಾಸದಲ್ಲಿನ ಎರಡನೇ ಸಮಮಾಡಿಕೊಂಡ-ಟೆಸ್ಟ್‌ ಪಂದ್ಯಕ್ಕೆ ಈ ಕ್ರೀಡಾಂಗಣವು ಅತಿಥೇಯನ ಪಾತ್ರವನ್ನು ವಹಿಸಿತ್ತು.
ಭಾರತ ತಂಡದ ವಿರುದ್ಧ ಸಯೀದ್‌ ಅನ್ವರ್‌‌ ದಾಖಲಿಸಿದ ೧೯೪ ಓಟಗಳು ಈ ಮೈದಾನದಲ್ಲಿನ ಅತಿಹೆಚ್ಚಿನ ಸ್ಕೋರು ಎನಿಸಿಕೊಂಡಿದೆ. ದಕ್ಷಿಣ ಆಫ್ರಿಕಾ ತಂಡದ ವಿರುದ್ಧ ಸಚಿನ್‌ ತೆಂಡೂಲ್ಕರ್‌ ತನ್ನ ೨೦೦ ಓಟಗಳ ಹೆಗ್ಗುರುತನ್ನು ತಲುಪುವವರೆಗೆ, ಇದು ಏಕದಿನದ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿನ ಅತಿಹೆಚ್ಚಿನ ಸ್ಕೋರು ಎನಿಸಿಕೊಂಡಿತ್ತು.
ಇದುವರೆಗೆ ಈ ಮೈದಾನದ ಮೇಲೆ ಅತಿಹೆಚ್ಚಿನ ಸ್ಕೋರನ್ನು ಪೇರಿಸಿದ ದಾಖಲೆಯನ್ನು ಇಂಗ್ಲೆಂಡ್‌ ಹೊಂದಿದೆ; ಭಾರತದ ವಿರುದ್ಧವಾಗಿ ಈ ತಂಡವು ೭ ವಿಕೆಟ್ಟುಗಳ ನಷ್ಟಕ್ಕೆ ೬೫೨ ಓಟಗಳನ್ನು ಗಳಿಸಿದ್ದೇ ಈ ದಾಖಲೆಯಾಗಿದೆ.ಪ್ರಾಸಂಗಿಕವಾಗಿ, ಇದು ಟೆಸ್ಟ್‌ ಪಂದ್ಯದ ಇತಿಹಾಸದಲ್ಲಿನ ನಾಲ್ಕನೇ ಅತಿಹೆಚ್ಚಿನ ಸ್ಕೋರು ಆಗಿದೆ. ಮುಂದಿನ ಅತಿಹೆಚ್ಚಿನ ಸ್ಕೋರಿನ ದಾಖಲೆಯು ಭಾರತದ ಹೆಸರಲ್ಲಿದೆ. ೨೦೦೮ರಲ್ಲಿ ದಕ್ಷಿಣ ಆಫ್ರಿಕಾ ತಂಡದ ವಿರುದ್ಧ ಎಲ್ಲ ವಿಕೆಟ್ಟುಗಳನ್ನು ಕಳೆದುಕೊಂಡು ೬೨೭ ಓಟಗಳನ್ನು ಗಳಿಸಿದ ಭಾರತ ತಂಡವು ಈ ಕೀರ್ತಿಗೆ ಪಾತ್ರವಾಯಿತು. ಮೂರನೇ ಅತಿಹೆಚ್ಚಿನ ಸ್ಕೋರನ್ನು ವೆಸ್ಟ್‌ ಇಂಡೀಸ್‌ ತಂಡವು ದಾಖಲಿಸಿದೆ. ೧೯೪೯ರಲ್ಲಿ ನಡೆದ ಭಾರತದ ವಿರುದ್ಧದ ಟೆಸ್ಟ್‌ ಪಂದ್ಯದಲ್ಲಿ ಎಲ್ಲಾ ವಿಕೆಟ್ಟುಗಳನ್ನು ಕಳೆದುಕೊಂಡು ಈ ತಂಡವು ೫೮೨ ಓಟಗಳನ್ನು ದಾಖಲಿಸಿತ್ತು.
ಈ ಮೈದಾನದಲ್ಲಿ ಅತಿಕಡಿಮೆ ಸ್ಕೋರನ್ನು ಪೇರಿಸಿದ ದಾಖಲೆಯನ್ನೂ ಭಾರತವು ಹೊಂದಿದೆ. ಇಂಗ್ಲೆಂಡ್‌ ತಂಡವು ಭಾರತವನ್ನು ಕೇವಲ ೮೩ ಓಟಗಳಿಗೆ ಸೀಮಿತಗೊಳಿಸಿದಾಗ ಈ ಸ್ಥಿತಿ ಪ್ರಾಪ್ತವಾಯಿತು.
ಪಂದ್ಯವೊಂದರಲ್ಲಿ ೧೩೬ ಓಟಗಳನ್ನು ನೀಡಿ ೧೬ ವಿಕೆಟ್ಟುಗಳನ್ನು ಗಳಿಸಿದ ನರೇಂದ್ರ ಹಿರ್ವಾನಿಯವರ ಬೌಲಿಂಗ್‌ ಅಂಕಿ-ಅಂಶಗಳು ಪ್ರಸಕ್ತವಾಗಿ ಈ ಮೈದಾನದಲ್ಲಿನ ಅತ್ಯುತ್ತಮ ಸಾಧನೆ ಎನಿಸಿಕೊಂಡಿವೆ.
೨೦೦೮ರ ಡಿಸೆಂಬರ್‌ನಲ್ಲಿ ಇಂಗ್ಲೆಂಡ್‌ ವಿರುದ್ಧದ ಮೊದಲ ಪಂದ್ಯ ಟೆಸ್ಟ್‌ದ ನಾಲ್ಕನೇ ಇನ್ನಿಂಗ್ಸ್‌ನಲ್ಲಿ ಭಾರತವು ೪ ವಿಕೆಟ್ಟುಗಳ ನಷ್ಟಕ್ಕೆ ಗಳಿಸಿದ ೩೮೭ ಓಟಗಳು, ಭಾರತದಲ್ಲಿ ಅತಿಹೆಚ್ಚಿನ ಓಟದ ಗಳಿಕೆಯನ್ನು ಬೆನ್ನತ್ತುವಲ್ಲಿನ ಅತ್ಯಂತ ಯಶಸ್ವಿ ಪ್ರಯತ್ನ ಎನಿಸಿಕೊಂಡಿತು.
ಟೆಸ್ಟ್ ಪಂದ್ಯಗಳಲ್ಲಿ, ಸುನಿಲ್‌ ಗಾವಸ್ಕರ್‌‌ ಈ ಕ್ರೀಡಾಂಗಣದಲ್ಲಿ ಅತಿಹೆಚ್ಚಿನ ಓಟಗಳನ್ನು ಗಳಿಸಿರುವ ಕೀರ್ತಿಗೆ ಪಾತ್ರರಾಗಿದ್ದರೆ, ನಂತರದ ಸ್ಥಾನಗಳನ್ನು ಸಚಿನ್‌ ತೆಂಡೂಲ್ಕರ್‌ ಮತ್ತು ಗುಂಡಪ್ಪ ವಿಶ್ವನಾಥ್‌ ಆಕ್ರಮಿಸಿಕೊಂಡಿದ್ದಾರೆ.
ಈ ಕ್ರೀಡಾಂಗಣದಲ್ಲಿನ ಟೆಸ್ಟ್ ಪಂದ್ಯಗಳಲ್ಲಿ ಅತಿಹೆಚ್ಚಿನ ವಿಕೆಟ್ಟುಗಳನ್ನು ತೆಗೆದ ಕೀರ್ತಿಗೆ ಅನಿಲ್‌ ಕುಂಬ್ಳೆ ಪಾತ್ರರಾಗಿದ್ದರೆ, ನಂತರದ ಸ್ಥಾನಗಳನ್ನು ಕಪಿಲ್‌ ದೇವ್‌ ಮತ್ತು ಹರ್‌ಭಜನ್‌ ಸಿಂಗ್‌ ಆಕ್ರಮಿಸಿಕೊಂಡಿದ್ದಾರೆ.
ಚೆಪಾಕ್ ಕ್ರೀಡಾಂಗಣದಲ್ಲಿಯೇ, ಸಚಿನ್‌ ತೆಂಡೂಲ್ಕರ್‌ ನಾಲ್ಕನೇ ಇನ್ನಿಂಗ್ಸ್‌ನಲ್ಲಿ ತಮ್ಮ ಮೊದಲ ಶತಕವನ್ನು ದಾಖಲಿಸಿದರು; ಈ ಗಳಿಕೆಯು ಭಾರತ ತಂಡಕ್ಕೆ ವಿಜಯವನ್ನು ತಂದುಕೊಟ್ಟಿತು ಎಂಬುದು ಗಮನಾರ್ಹ ಸಂಗತಿ.
ಭಾರತದಲ್ಲಿನ ಬೇರಾವುದೇ ತಾಣಕ್ಕಿಂತ ಚೆಪಾಕ್‌ ಕ್ರೀಡಾಂಗಣದಲ್ಲಿ ಸಚಿನ್‌ ತೆಂಡೂಲ್ಕರ್‌ ಹೆಚ್ಚಿನ ಸ್ಕೋರನ್ನು ಗಳಿಸಿದ್ದಾರೆ; ಒಂಬತ್ತು ಟೆಸ್ಟ್ ಪಂದ್ಯಗಳಲ್ಲಿ ೮೭.೬೦ರಷ್ಟಿದ್ದ ಒಂದು ಸರಾಸರಿಯಲ್ಲಿ ಅವರು ಇಲ್ಲಿ ೮೭೬ ಓಟಗಳನ್ನು ಗಳಿಸಿರುವುದೇ ಇದಕ್ಕೆ ಸಾಕ್ಷಿ.
೨೦೦೧ರ ಮಾರ್ಚ್‌ ೨೨ರಂದು, ಬಾರ್ಡರ್‌-ಗಾವಸ್ಕರ್‌‌ ಟ್ರೋಫಿಯ ಸಮಾಪ್ತಿಯ ಹಂತದಲ್ಲಿ ಭಾರತವು ಆಸ್ಟ್ರೇಲಿಯಾವನ್ನು ೨ ವಿಕೆಟ್ಟುಗಳಿಂದ ಸೋಲಿಸಿತು. ಇದಕ್ಕೂ ಮುಂಚೆ ೧೯೯೯-೨೦೦೦ರ ಇದೇ ಟ್ರೋಫಿಯ ಸರಣಿಯಲ್ಲಿ ಭಾರತವು ಆಸ್ಟ್ರೇಲಿಯಾಕ್ಕೆ ಸೋತಿತ್ತು ಎಂಬುದು ಗಮನಾರ್ಹ ಸಂಗತಿ. ಪಂದ್ಯದಲ್ಲಿ ಜಯಗಳಿಸಲು ನೆರವಾದ ಸಚಿನ್‌ ತೆಂಡೂಲ್ಕರ್‌‌‌‌ರವರ ಒಂದು ಶತಕ ಮತ್ತು ಟೆಸ್ಟ್‌ ಸರಣಿಯಲ್ಲಿ ಹರ್‌ಭಜನ್‌ ಸಿಂಗ್‌ ಪಡೆದ ೩೨ ವಿಕೆಟ್ಟುಗಳಿಂದಾಗಿ ಭಾರತ ತಂಡವು ಆಸ್ಟ್ರೇಲಿಯಾ ತಂಡದ ಜಯಗಳಿಸುವ ಪರಂಪರೆಗೆ ಇತಿಶ್ರೀ ಹಾಡಿತು ಮತ್ತು ಇದನ್ನು ಅನುಸರಿಸಿಕೊಂಡು ಭವ್ಯವಾದ ಕೋಲ್ಕತಾ ಟೆಸ್ಟ್‌ ಬಂದಿತು. ಆಸ್ಟ್ರೇಲಿಯಾ ತಂಡವು ಅನುಕ್ರಮವಾಗಿ ೧೬ ಟೆಸ್ಟ್ ಪಂದ್ಯಗಳನ್ನು ಗೆದ್ದುಕೊಂಡಿತು.
೧೯೯೭ರಲ್ಲಿ, ಈ ಮೈದಾನದಲ್ಲಿ ಪಾಕಿಸ್ತಾನ ತಂಡವು ಅತಿಹೆಚ್ಚಿನ ಸ್ಕೋರನ್ನು ದಾಖಲಿಸಿತು ಹಾಗೂ ಈ ಪಂದ್ಯದಲ್ಲಿ ಸಯೀದ್‌ ಅನ್ವರ್‌‌ ೧೯೪ ಓಟಗಳನ್ನು ಗಳಿಸಿದರು. ಪಾಕಿಸ್ತಾನ ತಂಡವು ೫ ವಿಕೆಟ್‌ ನಷ್ಟಕ್ಕೆ ೩೨೭ ಓಟಗಳನ್ನು ಗಳಿಸಿದರೆ, ಎಲ್ಲ ವಿಕೆಟ್ಟುಗಳನ್ನು ಕಳೆದುಕೊಂಡು ೨೯೨ ಓಟಗಳ ಮಾರುತ್ತರವನ್ನು ಭಾರತವು ನೀಡಿತು. ಇದು ಇಲ್ಲಿ ದಾಖಲಾದ ಎರಡನೇ ಅತಿಹೆಚ್ಚಿನ ಸ್ಕೋರು ಎನಿಸಿಕೊಂಡಿದೆ. ನ್ಯೂಜಿಲೆಂಡ್‌ ತಂಡದ ವಿರುದ್ಧ ಆಸ್ಟ್ರೇಲಿಯಾ ತಂಡವು ೪ ವಿಕೆಟ್ಟುಗಳ ನಷ್ಟಕ್ಕೆ ದಾಖಲಿಸಿದ ೨೮೯ ಓಟಗಳು ಮೂರನೇ ಅತಿಹೆಚ್ಚಿನ ಸ್ಕೋರು ಎನಿಸಿಕೊಂಡಿದೆ.
ಇಲ್ಲಿನ ಪಂದ್ಯಗಳಲ್ಲಿ ೨೫೫ ಓಟಗಳನ್ನು ದಾಖಲಿಸುವುದರೊಂದಿಗೆ ಯುವರಾಜ್‌ ಸಿಂಗ್‌ ಅತಿಹೆಚ್ಚು ಓಟಗಳನ್ನು ಗಳಿಸಿದ್ದರೆ, ನಂತರ ಸ್ಥಾನಗಳನ್ನು ಜೆಫ್‌ ಮಾರ್ಷ್‌ ಮತ್ತು ಸಯೀದ್‌ ಅನ್ವರ್‌‌ ಆಕ್ರಮಿಸಿಕೊಂಡಿದ್ದಾರೆ.
ಇಲ್ಲಿ ಮೊಹಮ್ಮದ್‌ ರಫೀಕ್‌ ಅತಿಹೆಚ್ಚಿನ ವಿಕೆಟ್ಟುಗಳನ್ನು ತೆಗೆದುಕೊಂಡಿದ್ದರೆ, ನಂತರದ ಸ್ಥಾನಗಳನ್ನು ಅಜಿತ್‌ ಅಗರ್ಕರ್‌ ಮತ್ತು ಮೋರ್ನೆ ಮೋರ್ಕೆಲ್‌ ಆಕ್ರಮಿಸಿಕೊಂಡಿದ್ದಾರೆ.
೨೦೧೧ರ ವಿಶ್ವಕಪ್‌ ಪಂದ್ಯಾವಳಿಗೆ ಮುಂಚಿತವಾಗಿ ಕ್ರೀಡಾಂಗಣವನ್ನು ಉನ್ನತೀಕರಿಸಲು ಹಾಗೂ ಉತ್ಸಾಹವನ್ನು ಮರಳಿ ತರಲು, ಚೆನ್ನೈನಲ್ಲಿನ ನಟರಾಜ್‌ & ವೆಂಕಟ್‌ ಆರ್ಕಿಟೆಕ್ಟ್ಸ್‌ ಹಾಗೂ ಇಂಗ್ಲೆಂಡ್‌ನಲ್ಲಿನ ಹಾಪ್ಕಿನ್ಸ್‌ ಆರ್ಕಿಟೆಕ್ಟ್ಸ್‌ ಸಂಸ್ಥೆಗಳಿಗೆ ತಮಿಳುನಾಡು ಕ್ರಿಕೆಟ್‌ ಸಂಸ್ಥೆಯು ಸದರಿ ನವೀಕರಣದ ಗುತ್ತಿಗೆಯನ್ನು ನೀಡಿತು. ಉದ್ದೇಶಿತ ಮಾರ್ಪಾಡುಗಳಲ್ಲಿ ಇವೆಲ್ಲವೂ ಸೇರಿದ್ದವು:
ಪ್ರೇಕ್ಷಕಾಂಗಣದ ಮೇಲ್ಭಾಗದಲ್ಲಿ ನೆರಳಿಗಾಗಿ ಅರೆಪಾರದರ್ಶಕವಾದ ಚೌಕಟ್ಟಿನ ಮೇಲ್ಛಾವಣಿ ರಚನೆಗಳನ್ನು ವ್ಯವಸ್ಥೆಗೊಳಿಸುವಿಕೆ.
ಹೆಚ್ಚುವರಿ ಸಾಂಸ್ಥಿಕ ಆವರಣಗಳು ಮತ್ತು ಹವಾನಿಯಂತ್ರಿತ ವಸತಿಯನ್ನು ಒದಗಿಸುವಿಕೆ.
ಪೂರ್ವ ಭಾಗದಿಂದ ಸಮುದ್ರದ ಮಂದಮಾರುತವು ಕ್ರೀಡಾಂಗಣದೊಳಗೆ ಪ್ರವೇಶಿಸಲು ಅನುವಾಗುವಂತೆ, ಕೆಳಭಾಗದ ತಾರಸಿ ಮತ್ತು ಮೇಲ್ಭಾಗದ ಪ್ರೇಕ್ಷಕಾಂಗಣದ ನಡುವೆ ಸಮತಲವಾಗಿರುವ ಅಂತರವನ್ನು ವ್ಯವಸ್ಥೆಗೊಳಿಸುವಿಕೆ.
ಭಾರತವು ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಗಳನ್ನು ಪ್ರತಿಬಾರಿ ಆಯೋಜಿಸಿದಾಗಲೂ ಈ ಕ್ರೀಡಾಂಗಣವು ಏಕ ದಿನದ ಅಂತರರಾಷ್ಟ್ರೀಯ ಪಂದ್ಯಗಳನ್ನು ಆಯೋಜಿಸಿದೆ. ಈ ಕ್ರೀಡಾಂಗಣದಲ್ಲಿ ಆಯೋಜಿಸಲ್ಪಟ್ಟಿರುವ ವಿಶ್ವಕಪ್‌ ಪಂದ್ಯಾವಳಿಗಳೆಂದರೆ,
೨೦೦೧ ರ ಭಾರತದ ಜನಗಣತಿಯ ಪ್ರಕಾರ, ಶಿಡ್ಲಘಟ್ಟ ೪೧.೧೦೫ ಜನಸಂಖ್ಯೆಯನ್ನು ಹೊಂದಿತ್ತು. ಒಟ್ಟು ಜನಸಂಖ್ಯೆಯಲ್ಲಿ ಶೇಕಡ ೪೮% ಮಹಿಳೆಯರು ಮತ್ತು ೫೨% ಪುರುಷರು ಇದ್ದಾರು.ರಾಷ್ಟ್ರೀಯ ಸಾಕ್ಷರತೆ ಸರಾಸರಿಗಿಂತ ಶಿಡ್ಲಘಟ್ಟ ಹೆಚ್ಚಿನ ಸರಾಸರಿ ಸಾಕ್ಷರತೆ ಪ್ರಮಾಣವನ್ನು ಹೊದಿತ್ತು. ಶಿಡ್ಲಘಟ್ಟ ತಾಲೂಕು ಬೆಂಗಳೂರು ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ ಸಮೀಪದಲ್ಲಿದೆ. ಯಾವುದೇ ಕುಡಿಯುವ ನೀರಿನ ಸೌಕರ್ಯ ಲಭ್ಯವವಿಲ್ಲ .ಶಿಡ್ಲಘಟ್ಟ ರೇಷ್ಮೆ ಮತ್ತು ರೇಷ್ಮೆ ಮಾರುಕಟ್ಟೆ ಗೆ ಪ್ರಸಿದ್ಧ. ಈ ಮಾರುಕಟ್ಟೆ ಏಷ್ಯಾ ದ ಎರಡನೇ ಅತಿ ದೊಡ್ಡ ಮಾರುಕಟ್ಟೆ. ಈ ಸ್ಥಳದಲ್ಲಿ ಉತ್ತಮ ಗುಣಮಟ್ಟದ ರಾ ಮತ್ತು ತಿರುಚಿದ ರೇಷ್ಮೆ ಉತ್ಪಾದಿಸುವ ಹಲವು ಸಣ್ಣ ಪ್ರಮಾಣದ ಕೈಗಾರಿಕೆಗಳಿವೆ ಮತ್ತು ತಮಿಳು ನಾಡು, ಆಂಧ್ರ ಪ್ರದೇಶ, ಗುಜರಾತ್ ಇತ್ಯಾದಿ ಸ್ಥಳಗಳಿಗೆ ರಫ್ತು ಮಾಡುತ್ತ್ತಾರೆ.
ಪ್ರಸಿದ್ಧರು : ಹರಿದಾಸ ಪರಂಪರೆ ಕೊಂಡಿ ಅನಿಸಿಕೊಂಡಿರೋ ಜಿ.ಎಸ್.ನರಸಿಂಹಮೂರ್ತಿ ಅವರು ಹುಟ್ಟಿ ಬೆಳೆದದ್ದು ಗಂಜಿಗುಂಟೆಯಲ್ಲಿ. ಗಂಜಿಗುಂಟೆ ಶಿಡ್ಲಘಟ್ಟ ತಾಲೂಕಿನ ಪ್ರಮುಖ ಗ್ರಾಮ. ಜಿ.ಎಸ್​.ಎನ್​ ಪಿಟೀಲು ವಾದಕರೂ ಹೌದು. ಗ್ರಾಮದ ತುಸು ದೂರದಲ್ಲಿರುವ ರೆಡ್ಡಿ ಕೆರೆಯ ಕೋಡಿ ನೋಡುವುದೇ ಒಂದು ವಿಶಿಷ್ಠ ಅನುಭವ.
ನೀರಿನ ಮೂಲಗಳು ಕಡಿಮೆ ಆಗಿರುವುದರಿಂದ ರೈತರು ಕೃಷಿಗೆ ಮಳೆಯನ್ನು ಅವಲಂಬಿಸಿರುತ್ತಾರೆ .
ಇದರ ಶೀಘ್ರ ಅವನತಿಗೆ, 1141 ರಲ್ಲಿ ಉಂಟಾದ ಬೆಂಕಿ ಅನಾಹುತವೇ ಕಾರಣವಾಯಿತು. ಆದರೂ, ವೈಕೆಹ್ಯಾಮ್ ನ ವಿಲಿಯಂ ನಗರದ ಪುನಃ ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ನಿರ್ವಹಿಸಿದ್ದಾರೆ. ವಿಂಚೆಸ್ಟರ್ ನ ಬಿಷಪ್ ರಾಗಿದ್ದುಕೊಂಡು, ಚರ್ಚಿನ ಪ್ರಸ್ತುತದ ವಿನ್ಯಾಸಕ್ಕೆ ಹೆಚ್ಚು ಹೊಣೆಗಾರರಾಗಿದ್ದಾರೆ. ಅಲ್ಲದೇ ಅವರು ಇಂದು ಅಸ್ತಿತ್ವದಲ್ಲಿರುವ ಪಬ್ಲಿಕ್ ಶಾಲೆ ವಿಂಚೆಸ್ಟರ್ ಕಾಲೇಜನ್ನು ಸ್ಥಾಪಿಸಿದರು. ನಗರವು ನಿಧಾನವಾಗಿ ಅವನತಿಯ ಕಡೆ ಸಾಗುವ ಮೊದಲು, ಮಧ್ಯಾವಧಿಯ ಸಂದರ್ಭದಲ್ಲಿ ಉಣ್ಣೆಯ ವ್ಯಾಪಾರದ ಪ್ರಮುಖ ಕೇಂದ್ರವಾಗಿತ್ತು. ಗಂಟೆ ಗೋಪುರದ ಮೇಲಿದ್ದ ಕರ್ಫ್ಯೂ ಗಂಟೆಯನ್ನು , ಇಂದೂ ಕೂಡ ಪ್ರತಿ ರಾತ್ರ್ರಿ ಸರಿಯಾಗಿ 8.00 ಗೆ ಅನುರಣಿಸಲಾಗುತ್ತದೆ. ಕರ್ಪ್ಯೂ ಎಂಬುದು, ಮುಂಜಾವಿನವರೆಗೂ ಎಲ್ಲಾ ಮನೆಗಳ ಅಗ್ನಿಯನ್ನು ಆರಿಸುವ ಸಮಯವಾಗಿದೆ.
ಆಗ 1770 ರಲ್ಲಿ ಥಾಮಸ್ ಡುಮ್ಮರ್, ಸಿಟಿಕ್ರಾಸ್ ಅನ್ನು ವಿಂಚೆಸ್ಟರ್ ನ ನಗರಸಭೆಯಿಂದ ಖರೀದಿಸಲಾಗಿತ್ತು. ಇದನ್ನು ಔಟರ್ ಬರ್ನ್ ಸಮೀಪದ ಕ್ರಾನ್ಬರಿ ಪಾರ್ಕ್ ನಲ್ಲಿ ಪುನಃ ಸ್ಥಾಪಿಸುವ ಉದ್ದೇಶದಿಂದಾಗಿ ಅದನ್ನು ಕೊಂಡುಕೊಂಡಿದ್ದರು. ಅವರ ಕೆಲಸಗಾರರು ಕ್ರಾಸ್ ಅನ್ನು ಕೆಡವಲು ಬಂದಾಗ, ಅವರನ್ನು ನಗರದ ಜನ ಕೆಡವದಂತೆ ತಡೆದರು. ಈ ಜನರು "ಸಣ್ಣ ದೊಂಬಿಯನ್ನೇ ಮಾಡಿದರು ". ಅಲ್ಲದೇ ಇದನ್ನು ಬಿಟ್ಟುಬಿಡುವಂತೆ ಅವರನ್ನು ಒತ್ತಾಯಿಸಲಾಯಿತು. ನಗರದೊಂದಿಗೆ ಮಾಡಿಕೊಳ್ಳಲಾದ ಒಪ್ಪಂದವನ್ನು ರದ್ದುಪಡಿಸಲಾಯಿತು. ಅಲ್ಲದೇ ಡಮ್ಮರ್, ಅದರ ಪ್ರತಿರೂಪದ ಲಾತ್ ಅಂಡ್ ಪ್ಲ್ಯಾಸ್ಟರ್ ಅನ್ನು ಸ್ಥಾಪಿಸಿದರು. ಇದು ಹವಾಮಾನದ ವೈಪರಿತ್ಯದಿಂದ ನಾಶವಾಗುವ ಮೊದಲು ಸುಮಾರು ಅರವತ್ತು ವರ್ಷಗಳ ಕಾಲ ಪಾರ್ಕ್ ನಲ್ಲಿ ಸ್ಥಿರವಾಗಿತ್ತು. ಬಟರ್ ಕ್ರಾಸ್, ಹೈ ಸ್ಟ್ರೀಟ್ ನಲ್ಲಿ ಇನ್ನೂ ನಿಂತಿದೆ.
ಪ್ರಸಿದ್ಧ ಕಾದಂಬರಿಕಾರ ಜೇನ್ ಆಸ್ಟೆನ್ ವಿಂಚೆಸ್ಟರ್ ನಲ್ಲಿ 1817 ರ ಜುಲೈ 18 ರಂದು ಸಾವನ್ನಪ್ಪಿದರು. ಅಲ್ಲದೇ ಇವರನ್ನು ಚರ್ಚಿನಲ್ಲಿಯೇ ಸಮಾಧಿ ಮಾಡಲಾಗಿದೆ. ರಮ್ಯ ಕವಿ ಜಾನ್ ಕೀಟ್ಸ್, ಆಗಸ್ಟ್ ನ ಮಧ್ಯಾವಧಿಯಿಂದ 1819 ರ ಅಕ್ಟೋಬರ್ ನ ವರೆಗೆ ವಿಂಚೆಸ್ಟರ್ ನಲ್ಲಿದ್ದರು. ವಿಂಚೆಸ್ಟರ್ ನಲ್ಲಿಯೇ ಕಿಟ್ಸ್ "ಇಸಬೆಲ್ಲಾ", "ಸೇಂಟ್. ಆಗ್ನೆಸ್' ಈವ್", "ಟು ಆಟಮ್" ಮತ್ತು "ಲ್ಯಾಮಿಯ" ಗಳನ್ನು ಬರೆದಿದ್ದರು. "ಹೈಪರಿಯನ್" ನ ಭಾಗಗಳನ್ನು ಮತ್ತು ಐದು ಅಂಕಗಳ ಕಾವ್ಯ ದುರಂತ "ಒಥೋ ದಿ ಗ್ರೇಟ್" ಗಳನ್ನು ಕೂಡ ವಿಂಚೆಸ್ಟರ್ ನಲ್ಲಿಯೇ ರಚಿಸಲಾಗಿದೆ.
ವಿಂಚೆಸ್ಟರ್ (ಪ್ರಾಚೀನವಾಗಿ ವಿನ್ ಟನ್ ಮತ್ತು ವಿನ್ ಟನ್ ಸಿಯಸ್ಟ್ರೆ ಎಂದು ಕರೆಯಲಾಗುತ್ತಿತ್ತು), ಎಂಬುದು ಐತಿಹಾಸಿಕ ಪ್ರಧಾನ ಇಗರ್ಜಿಗಳ, ಕ್ಯಾಥಡ್ರಲ್ ನಗರವಾಗಿದ್ದು, ವೆಸೆಕ್ಸ್ ಮತ್ತು ಇಂಗ್ಲೆಂಡ್ ರಾಜ್ಯದ ಪ್ರಾಚೀನ ರಾಜಧಾನಿಯಾಗಿತ್ತು. ಇದು ಆಗ್ನೇಯ ಇಂಗ್ಲೆಂಡ್ ನಲ್ಲಿರುವ ಹ್ಯಾಂಪ್ಶೈರ್ ಕೌಂಟಿಯ
ರಾಜಧಾನಿ ಯಾಗಿದೆ. ಈ ನಗರದ ವೈಶಾಲ್ಯತೆ ವಿಂಚೆಸ್ಟರ್ ನಗರದ ಹೃದಯ ಭಾಗದಲ್ಲಿ ನೆಲೆಸಿದೆ. ಇದು ಸ್ಥಳೀಯ ಸರ್ಕಾರ ಹೊಂದಿದ ಜಿಲ್ಲೆಯಾಗಿದ್ದು, ಸೌತ್ ಡೌನ್ ಗಳ ಪಶ್ಚಿಮದ ಕೊನೆಯಲ್ಲಿ, ಇಚೇನ್ ನದಿಯ ಮಾರ್ಗದಲ್ಲಿದೆ. ಆಗ 2001 ರ ಜನಗಣತಿಯ ಸಮಯದಲ್ಲಿ ವಿಂಚೆಸ್ಟರ್ 41,420 ರಷ್ಟು ಜನಸಂಖ್ಯೆ ಹೊಂದಿತ್ತು.
ವಿಂಚೆಸ್ಟರ್, ವೆಂಟಾ ಬೆಲ್ಗರುಮ್ ಎಂಬ ರೋಮನ್ ಪಟ್ಟಣದಿಂದ ಅಭಿವೃದ್ಧಿಪಡೆಯಿತು. ವಿಂಚೆಸ್ಟರ್ ನ ಪ್ರಧಾನ ಚರ್ಚ್ ವಿಂಚೆಸ್ಟರ್ ನ ಹೆಗ್ಗುರತಾಗಿದೆ. ಇಂಗ್ಲೆಂಡ್ ನಲ್ಲಿರುವ ಅತ್ಯಂತ ದೊಡ್ಡ ಚರ್ಚುಗಳಲ್ಲಿ ಇದೂ ಕೂಡ ಒಂದಾಗಿದ್ದು, ಅತ್ಯಂತ ಉದ್ದ ಗುಂಬ ಹೊಂದಿದೆಯಲ್ಲದೇ ಯುರೋಪ್ ನಲ್ಲಿರುವ ಎಲ್ಲಾ ಗೊತಿಕ್ ಶೈಲಿಯ ಚರ್ಚ್ ಗಳ ಗುಂಬಗಳಿಗಿಂತ ಅಧಿಕ ಉದ್ದಳತೆ ಹೊಂದಿದೆ. ಪಟ್ಟಣವು ವಿಂಚೆಸ್ಟರ್ ವಿಶ್ವವಿದ್ಯಾನಿಲಯ ಮತ್ತು ವಿಂಚೆಸ್ಟರ್ ಕಾಲೇಜಿನ ತವರಾಗಿದೆ- ಇದು ಪ್ರಸಿದ್ಧ ಪಬ್ಲಿಕ್ ಶಾಲೆಯಾಗಿವೆ. ಲಂಡನ್ ವಾಟರ್ ಲೂ, ವೆ ಮೌತ್, ಪೋರ್ಟ್ಸ್ ಮೌತ್, ಸೌತ್ ಅಂಪ್ಟನ್ ಮತ್ತು ಉತ್ತರದಿಂದ ಬರುವ ರೈಲುಗಾಡಿಗಳು
ವಿಂಚೆಸ್ಟರ್ ರೈಲು ನಿಲ್ದಾಣದ ಮೂಲಕ ಸಾಗುತ್ತವೆ. ನಗರದ ವಾಸ್ತುಶಿಲ್ಪೀಯ ಮತ್ತು ಐತಿಹಾಸಿಕ ಆಸಕ್ತಿ, ಹಾಗು ಇತರ ಪಟ್ಟಣಗಳು ಮತ್ತು ನಗರಗಳೊಂದಿಗೆ ಇದು ಹೊಂದಿರುವ ಶೀಘ್ರ ಸಂಪರ್ಕಗಳಿಂದಾಗಿ, ವಿಂಚೆಸ್ಟರ್ ರಾಷ್ಟ್ರದ ಅತ್ಯಂತ ದುಬಾರಿ ಮತ್ತು ಎಲ್ಲರೂ ಬಯಸುವ ಪ್ರದೇಶವಾಗಿದೆ. ವಿಂಚೆಸ್ಟರ್ ನಲ್ಲಿ ವಾಸಿಸುತ್ತಿರುವ ಅಥವಾ ಅಲ್ಲಿಯವನಾಗಿರುವ ವ್ಯಕ್ತಿಯನ್ನು ಸ್ಥಳೀಯವಾಗಿ ವಿನ್ಟೊನಿಯನ್ ಎಂದು ಕರೆಯಲಾಗುತ್ತದೆ.
ಯುರೋಪ್ ನಲ್ಲೇ ಅತ್ಯಂತ ಉದ್ದವಾದ ವಿಂಚೆಸ್ಟರ್ ಚರ್ಚ್ ಅನ್ನು ಮೂಲತಃ 1079 ರಲ್ಲಿ ಕಟ್ಟಲಾಯಿತು. ಇದು 11 ನೇ ಶತಮಾನದಿಂದ 16 ನೇ ಶತಮಾನದ ವರೆಗೂ ವ್ಯಾಪಿಸುವ ಉತ್ತಮ ವಾಸ್ತುಶಿಲ್ಪ ಹೊಂದಿದೆ. ಅಲ್ಲದೇ ಇದು ವಿಂಚೆಸ್ಟರ್ ನ ಅನೇಕ ಬಿಷಪ್ ಗಳ ಸಮಾಧಿಗಳನ್ನು ಹೊಂದಿರುವ ಸ್ಥಳವಾಗಿದೆ. ,ಆಂಗ್ಲೋ-ಸ್ಯಾಕ್ಸನ್ ದೊರೆಗಳು ಹಾಗು ಕನುಟೆ,ವಿಲಿಯಂ ರುಫುಸ್, ಮತ್ತು ಜೇನ್ ಆಸ್ಟಿನ್ ನಂತಹ ಅನಂತರದ ರಾಜರುಗಳ ಸಮಾಧಿಗಳನ್ನು ಕೂಡ ಹೊಂದಿದೆ. ಒಂದು ಕಾಲದಲ್ಲಿ ಇದು ಬಹುಮುಖ್ಯ ಯಾತ್ರಾ ಕೇಂದ್ರವಾಗಿತ್ತು. ಅಲ್ಲದೇ ಇದುಸೇಂಟ್ ಸ್ವಿಥುನ್ ರ ಸಮಾಧಿ ಸ್ಥಳದ ದೇಗುಲಕ್ಕೆ ಅವಕಾಶ ಮಾಡಿಕೊಟ್ಟಿದೆ. ಆಗ ಕ್ಯಾಂಟರ್ಬರಿ ಗೆ ಪ್ರಯಾಣ ಬೆಳೆಸಲು ಇದ್ದ ಪ್ರಾಚೀನ ಯಾತ್ರಾ ಮಾರ್ಗವು ವಿಂಚೆಸ್ಟರ್ ನಿಂದ ಪ್ರಾರಂಭವಾಗುತ್ತಿತ್ತು. ಹಿಂದಿನ ಹಳೆಯ ಚರ್ಚ್,ಓಲ್ಡ್ ಮಿನಸ್ಟರ್ ನ ಯೋಜನೆಯನ್ನು ಚರ್ಚಿಗೆ ಸೇರಿದಂತೆ ಹುಲ್ಲುಮೈದಾನದಲ್ಲಿ ನಿರ್ಮಿಸಲಾಯಿತು. ನ್ಯೂ ಮಿನಸ್ಟರ್ (ಅಲ್ಫ್ರೆಡ್ ದಿ ಗ್ರೇಟ್ ಮತ್ತು ಎಡ್ವರ್ಡ್ ದಿ ಎಲ್ಡರ್ ನ ನಿಜವಾದ ಸಮಾಧಿಯ ಸ್ಥಳ) ಕೂಡ ಈ ಯೋಜನೆಯ ಹಿಂದಿತ್ತು. ಈ ಚರ್ಚ್, ಹುಡುಗಿಯರ ಮತ್ತು ಹುಡುಗರ ಗಾಯಕವೃಂದವನ್ನು ಹೊಂದಿತ್ತು. ಈ ಗಾಯಕವೃಂದವು ಚರ್ಚಿನಲ್ಲಿನ ನಿರಂತರ ಧಾರ್ಮಿಕ ಕಾರ್ಯಕ್ರಮಗಳ ಆಧಾರದ ಮೇಲೆ ಹಾಡುತ್ತಿತ್ತು.
ಇದನ್ನು ಜನಪ್ರಿಯ ಚಲನಚಿತ್ರ ದಿ ಡಾ ವಿನ್ಸಿ ಕೋಡ್ ನಲ್ಲಿಯು ಕೂಡ ಚಿತ್ರಿಸಲಾಗಿದೆ. ಇದರಲ್ಲಿ ಟಾಮ್ ಹ್ಯಾಂಕ್ಸ್ ಮುಖ್ಯ ಪಾತ್ರದಲ್ಲಿ ಅಭಿನಯಿಸಿದ್ದು, ಇದನ್ನು ಡ್ಯಾನ್ ಬ್ರೌನ್ ನ ಪುಸ್ತಕದ ಆಧಾರದ ಮೇಲೆ ಚಿತ್ರೀಕರಿಸಲಾಗಿದೆ. ಲಂಡನ್ ಚರ್ಚ್ ನ ಒಳಗೆ ಚಿತ್ರೀಕರಿಸಲಾದ ದೃಶ್ಯಕ್ಕೆ ಇದರ ಒಳಾಂಗಣವನ್ನು ಬಳಸಲಾಗಿದೆ.
ಪ್ರಧಾನ ಇಗರ್ಜಿಯ ಹೊರಭಾಗವು ಕ್ಯಾಥಡ್ರಲ್ ಕ್ಲೋಸ್, ಚರ್ಚು ಪ್ರಯರಿ ಆಗಿದ್ದ ಕಾಲದಲ್ಲಿ ನಿರ್ಮಿಸಿದ ಐತಿಹಾಸಿಕ ಕಟ್ಟಡಗಳನ್ನು ಒಳಗೊಂಡಿದೆ. ಅಲ್ಲದೇ ಇದರ ಜೊತೆಯಲ್ಲಿ ಹದಿಮೂರನೆ ಶತಮಾನಕ್ಕೆ ಸೇರಿದ ಡೀನರಿ ಯನ್ನು ಒಳಗೊಂಡಿದೆ. ಮೂಲತಃ ಇದು ಚರ್ಚಿನ ಅಧಿಕಾರಿಯ ನಿವಾಸವಾಗಿದೆ. ಅಲ್ಲದೇ 1486 ರಲ್ಲಿ ವೇಲ್ಸ್ ನ ರಾಜನಾದ ಅರ್ಥುರ್ ನ ಜನ್ಮಸ್ಥಳವೂ ಆಗಿದೆ. ಹತ್ತಿರದಲ್ಲಿಯೇ ಚೆಯ್ನೆ ಅಂಗಣ ವಿದೆ. ಇದು ಹದಿನೈದನೆಯ ಶತಮಾನದ ಮಧ್ಯಾವಧಿಗೆ ಸೇರಿದ ಮರದ ಚೌಕಟ್ಟಿನಲ್ಲಿ ನಿರ್ಮಿತ ಸೌಧವಾಗಿದ್ದು, ಮುಖ್ಯ ದ್ವಾರ ಕಾಯುವ ದ್ವಾರಪಾಲಕನ ವಾಸಸ್ಥಳವಾಗಿದೆ. ಇದು ಬಿಷಪ್ ನ ನ್ಯಾಯಸ್ಥಾನದ ಕಟ್ಟಡವಾಗಿತ್ತು.
ಇನ್ನೂ ಇಂಗ್ಲೆಂಡ್ ನಲ್ಲಿರುವ ಅತ್ಯಂತ ಹಳೆಯ ಚಾಚು-ತೊಲೆಯ ಕಟ್ಟಡವಿದೆ. ಕ್ಯಾಥಡ್ರಲ್ ಕ್ಲೋಸ್ ನಲ್ಲಿ ಡೀನ್ ಉದ್ಯಾನ ಕೂಡಾ ಇದೆ. ಇದನ್ನು ಯಾತ್ರಿಕರ ಭವನ ಎಂದು ಕರೆಯಲಾಗುತ್ತದೆ. ಇದು ಸೇಂಟ್ ಸ್ವಿಥುನ್ ರವರ ಪ್ರಾರ್ಥನಾ ಮಂದಿರಕ್ಕೆ ಬರುವ ಯಾತ್ರಿಕರಿಗೆ ತಂಗಲು ಬಳಸುವ ಅಥಿತಿಗೃಹದ ಭಾಗವಾಗಿದೆ. ಈ ಭವನದಲ್ಲಿ ರಾತ್ರಿಯನ್ನು ಕಳೆಯಲು ಸ್ವಾಗತಿಸಲಾದ ಯಾತ್ರಿಕರಿಗೆ, ಚರ್ಚಿನ ಮುಖ್ಯಾಧಿಕಾರಿ ಏರ್ಪಡಿಸುವ ಭೋಜನ ಕೂಟದಲ್ಲಿ ಪುಷ್ಕಳ ಭೋಜನ ನೀಡಲಾಗುತ್ತದೆ. ವಿಂಚೆಸ್ಟರ್ ನಗರ ಸಭೆಯು ಇದನ್ನು 1308 ರಲ್ಲಿ ನಿರ್ಮಿಸಿದೆ ಎಂದು ಭಾವಿಸಲಾಗುತ್ತದೆ. ಈಗ ಇದು ಯಾತ್ರಿಕರ ಶಾಲೆಯ ಭಾಗವಾಗಿದೆ. ಸಭಾಂಗಣವನ್ನು ಶಾಲೆಯು, ಬೆಳಗ್ಗೆಯ ಹೊತ್ತಿನಲ್ಲಿ ಒಟ್ಟಾಗಿ ಸೇರಲು,ನಾಟಕ ಪಾಠಗಳನ್ನು ಹೇಳಿಕೊಡಲು, ಆಟಗಳಿಗಾಗಿ,ವಾದ್ಯವೃಂದದ ಅಭ್ಯಾಸಗಳಿಗಾಗಿ,ಚರ್ಚಿನ ವೇನ್ ಫ್ಲೆಟ್ ತಂಡದ ಪೂರ್ವಭ್ಯಾಸಕ್ಕಾಗಿ ಹಾಗು ಶಾಲೆಯ ಹಿರಿಯ ವಿದ್ಯಾರ್ಥಿಗಳ ಗಾನಗೋಷ್ಠಿಯ ಪೂರ್ವಭ್ಯಾಸಕ್ಕಾಗಿ ಬಳಸುತ್ತದೆ.
ಈ ಪ್ರದೇಶದಲ್ಲಿ ನೆಲೆಸುವಿಕೆಯು ಕಬ್ಬಿಣ ಯುಗದ ಸಂಸ್ಕೃತಿಯೊಂದಿಗೆ ಅಥವಾ ಒರಮ್ಸ್ ಆರ್ಬರ್ ಹಿಲ್ ಫೋರ್ಟ್ ನೊಂದಿಗೆ, ಪೂರ್ವ ರೋಮನ್ ಅವಧಿಯಲ್ಲಿ ನಡೆದಿದೆ ಎಂದು ಹೇಳಲಾಗುತ್ತದೆ. ಈ ಹಿಲ್ ಪೋರ್ಟ್ ಸದ್ಯ-ನಗರದ ಪಶ್ಚಿಮ ದಿಕ್ಕಿನಲ್ಲಿದೆ. ಬ್ರಿಟನ್ ಅನ್ನು ರೋಮನ್ನರು ಗೆದ್ದುಕೊಂಡ ನಂತರ ಸಿವಿಟಸ್ ಅನ್ನು, ವೆಂಟಾ ಬೆಲ್ಗರುಮ್ ಎಂದು ಕರೆಯಲಾಯಿತು, ಅಥವಾ "ಬೆಲ್ಗೆ" ಬುಡಕಟ್ಟು ಜನಾಂಗದ ಮಾರುಕಟ್ಟೆಯೆಂದು ಕರೆಯಲಾಯಿತು. ಅಲ್ಲದೇ ಇದು ಗಮನಾರ್ಹವಾದ ಪ್ರಾಮುಖ್ಯತೆ ಹೊಂದಿತ್ತು.
ರೋಮನ್ನರ ಆಕ್ರಮಣದ ನಂತರ ನಗರವು ಕೇರ್ಗ್ ವಿಂಟ್ಗ್ವಿಕ್ ಅಥವಾ ಕೇರ್ಗ್ ವಿಂಟ್ ಅನ್ನು ಹೊಂದಿದ್ದಾಗಿರಬಹುದೆಂದು ಇತಿಹಾಸಕಾರ ನೆನ್ನಿಯಸ್ ದಾಖಲಿಸಿದ್ದಾರೆ. ಆಂಗ್ಲೋ-ಸ್ಯಾಕ್ಸನ್ನರು ಈ ಪ್ರದೇಶವನ್ನು 519 ರಲ್ಲಿ ವಶಪಡಿಸಿಕೊಂಡ ನಂತರ ಈ ಹೆಸರನ್ನು ವಿಂಟನ್ ಸೆಯೆಸ್ಟ್ರೆ ಎಂದು ತಿದ್ದುಪಡಿ ಮಾಡಲಾಯಿತು.
ಆಗ 3ನೇ ಶತಮಾನದ ಆರಂಭದಲ್ಲಿ ವಿಂಚೆಸ್ಟರ್ ಗೆ ಸುರಕ್ಷಿತ ಕಲ್ಲಿನ ಗೋಡೆಗಳನ್ನು ಕಟ್ಟಲಾಯಿತು. ಈ ಸಮಯದಲ್ಲಿ ನಗರವು ಯಷ್ಟು ಪ್ರದೇಶವನ್ನು ಒಳಗೊಂಡಿತ್ತು. ಇದು ನಗರವನ್ನು ರೋಮನ್ನರ ಬ್ರಿಟನ್ ನಲ್ಲೇ 5 ನೇ ಅತ್ಯಂತ ದೊಡ್ಡ ನಗರವನ್ನಾಗಿಸಿತು. ಇದರ ಗೋಡೆಗಳ ಹೊರಗೆ ಸ್ವಲ್ಪ ಸಂಖ್ಯೆಯ ಉಪನಗರಗಳು ಕೂಡ ಇದ್ದವು. ಅದೇನೇ ಆದರೂ, ಇತರ ರೋಮನ್ ಪಟ್ಟಣಗಳಂತೆ ವಿಂಚೆಸ್ಟರ್ ಕೂಡ 4 ನೇ ಶತಮಾನದಲ್ಲಿ ಅವನತಿ ಹೊಂದಿತು.
ಇತರ ಪ್ರಮುಖ ಐತಿಹಾಸಿಕ ಕಟ್ಟಡಗಳು 1871 ರಲ್ಲಿ ನಿರ್ಮಿಸಲಾದ, ಗಾತಿಕ್ ರಿವೈವಲ್ ಶೈಲಿಯಲ್ಲಿ ಕಟ್ಟಲಾದ ಪುರಭವನವನ್ನು ಒಳಗೊಂಡಿವೆ. ಅಲ್ಲದೇ ವಿಲಿಯಂ ಬಟರ್ ಫೀಲ್ಡ್ ನಿಂದ ವಿನ್ಯಾಸಗೊಳಿಸಲಾದ ರಾಯಲ್ ಹ್ಯಾಂಪ್ಶೈರ್ ಕೌಂಟಿ ಆಸ್ಪತ್ರೆಯನ್ನು ಮತ್ತು ಇಚೇನ್ ನದಿ ಯ ಅನೇಕ ಕಾಲುವೆಗಳಲ್ಲಿ ಚಾಲ್ತಿಯಲ್ಲಿರುವ ನಗರದ ಅನೇಕ ವಾಟರ್ ಮಿಲ್ ಗಳಲ್ಲಿ ಇದೂ ಒಂದನ್ನು ಒಳಗೊಂಡಿದೆ. ಇದನ್ನು ನಗರ ಕೇಂದ್ರದ ಮೂಲಕ ನಿರ್ವಹಿಸಲಾಗುತ್ತದೆ. ವಿಂಚೆಸ್ಟರ್ ಸಿಟಿ ಮಿಲ್ ಅನ್ನು ಇತ್ತೀಚೆಗಷ್ಟೇ ಪುನಃ ನಿರ್ಮಿಸಲಾಗಿದ್ದು, ಇದು ಮತ್ತೆ ಜಲಶಕ್ತಿಯ ಮೂಲಕ ಧಾನ್ಯಗಳನ್ನು ಪುಡಿಮಾಡುವ ಕೆಲಸ ಮಾಡುತ್ತಿದೆ. ಈ ಮಿಲ್ ನ್ಯಾಷನಲ್ ಟ್ರಸ್ಟ್ನ ಒಡೆತನದಲ್ಲಿದೆ.
ವಿಂಚೆಸ್ಟರ್ ನಗರದ ಮೇಲೆ ಮಹಾಯುದ್ಧ ರಿಂದ ಯಾವ ದುಷ್ಪಪರಿಣಾಮಗಳು ಉಂಟಾಗದಿದ್ದರೂ ಕೂಡ, ಆಧುನಿಕ ಕಚೇರಿಯ ಅಗತ್ಯತೆಗಳಿಗೆ(ಪ್ರತ್ಯೇಕವಾಗಿ ಹ್ಯಾಂಪ್ಶೈರ್ ನ ಕೌಂಟಿ ಕೌನ್ಸಿಲ್ ಮತ್ತು ವಿಂಚೆಸ್ಟರ್ ನ ನಗರ ಸಭೆ) ಸರಿಹೊಂದುವ ಕಟ್ಟಡಗಳನ್ನು ಕಟ್ಟಲೆಂದು ಓಲ್ಡ್ ಟೌನ್ ನ ಮೂವತ್ತು ಪ್ರತಿಶತದಷ್ಟು ಭಾಗವನ್ನು ನಾಶ ಮಾಡಲಾಯಿತು. 1980ರ ಉತ್ತರಾರ್ಧದಿಂದ ನಗರವು, ಓಲ್ಡ್ ಟೌನ್ ನ ಮಧ್ಯಯುಗೀನ ನಗರ ಪ್ರಗತಿಯೆಡೆ ಹೆಚ್ಚು ಒಲವಿರುವ, ಸಮಕಾಲೀನ ಅಭಿವೃದ್ಧಿಗಳಿಗಾಗಿ ಈ ಯುದ್ಧ ಪೂರ್ವದ ಅಸಭ್ಯ ವಿನ್ಯಾಸಗಳ ನಿರಂತರ ಬದಲಾವಣೆಗಳನ್ನು ಕಂಡಿದೆ.
ಪ್ರಸ್ತುತ ವಿಂಚೆಸ್ಟರ್, ವಿಂಚೆಸ್ಟರ್ ಅಂಡ್ ಚಾಂಡ್ಲರ್ಸ್ ಫೊರ್ಡ್ ಪಾರ್ಲಿಮೆಂಟರಿ ಕಾನ್ ಸ್ಟಿಟ್ಯೂಯೆನ್ಸಿ ಯ ಮೂಲಕ ಇಂಗ್ಲೆಂಡ್ ನ ಹೌಸ್ ಆಫ್ ಕಾಮನ್ಸ್ ನಲ್ಲಿ ಪ್ರತಿನಿಧಿಸುತ್ತಿದೆ. ಇದನ್ನು ಮಾರ್ಟೀನ್ ಟಾಡ್ ರವರ ನಂತರ ಲಿಬರಲ್ ಡೆಮಾಕ್ರ್ಯಾಟ್ ಅನ್ನು ಸೋಲಿಸಿ, ಕನಸರ್ವೇಟಿವ್ ನ ಸ್ಟೀವ್ ಬ್ರೈನ್ ರವರು ಪ್ರತಿನಿಧಿಸುತ್ತಿದ್ದಾರೆ. ಮಾರ್ಕ್ ಒಟೇನ್ ರವರು ಕೂಡ ಲಿಬರಲ್ ಡೆಮೊಕ್ರ್ಯಾಟ್ ಪಕ್ಷಕ್ಕೆ ಸೇರಿದ್ದು, ಹಿಂದೆ 1997 ರ ಸಾರ್ವತ್ರಿಕ ಚುನಾವಣೆಯಲ್ಲಿ ಜಯಗಳಿಸಿದ್ದರು. ಈ ಚುನಾವಣೆಯಲ್ಲಿ ಅವರು ಹಿಂದಿನ ಜಾನ್ ಮೇಜರ್ ರವರ ಮುರಿದು ಬಿದ್ದ ಸರ್ಕಾರದಿಂದ ಕನ್ ಸರ್ವೇಟಿವ್ ಪಕ್ಷದ ಆರೋಗ್ಯ ಮಂತ್ರಿ ಗೆರಿ ಮ್ಯಾಲೊನ್ ರವರನ್ನು ಸೋಲಿಸಿದ್ದರು.
ನಗರಾಡಳಿತ ಮಂಡಳಿಗಳಲ್ಲಿ ಚುನಾವಣೆಗಳನ್ನು, ಪ್ರತಿ ಚುನಾವಣೆಗಳಲ್ಲಿ ಚುನಾಯಿತರಾದ ಮೂರನೆ ಒಂದು ಭಾಗದಷ್ಟು ನಗರ ಸಭೆಯ ಸದಸ್ಯರೊಂದಿಗೆ ಪ್ರತಿ ನಾಲ್ಕು ವರ್ಷಗಳಿಗೆ ಮೂರು ಬಾರಿ ನಡೆಸಲಾಗುತ್ತದೆ. ಹಿಂದೆ 2006 ರ ಚುನಾವಣೆಯಲ್ಲಿ ಬಹುಮತ ಗಳಿಸಿದ ಕನ್ ಸರ್ವೇಟಿವ್ ಪಕ್ಷವು , 2010 ರ ಚುನಾವಣೆಯಲ್ಲಿ ಲಿಬರಲ್ ಡೆಮಾಕ್ರ್ಯಾಟ್ ಅಧಿಕಾರಕ್ಕೆ ಬರುವವರೆಗೂ ಈ ಮಂಡಳಿಯನ್ನು ನಿಯಂತ್ರಿಸುತ್ತಿತ್ತು.
ವೊಲ್ವ್ ಸೆ ಕೋಟೆಯು ನಾರ್ಮನ್ ಬಿಷಪ್ ನ ಅರಮನೆಯಾಗಿದ್ದು, 1110 ನೇ ಕಾಲಮಾನಕ್ಕೆ ಸೇರಿದೆ. ಆದರೆ ಹಿಂದಿನ ಸ್ಯಾಕ್ಸನ್ ರಚನೆ ಮೇಲೆ ನಿಂತಿರುವ ವಿನ್ಯಾಸದಲ್ಲಿ ಇದು ಕಂಡುಬರುತ್ತದೆ. ಇದನ್ನು ಹೆನ್ರಿ ಡೆ ಬ್ಲಾಯ್ಸ್, ರಾಜನಾಗಿದ್ದ ಆತನ ಸಹೋದರ ಸ್ಟೆಫನ್ ನ ಆಳ್ವಿಕೆಯಲ್ಲಿದ್ದ ಅರಾಜಕತೆಯ ಸಂದರ್ಭದಲ್ಲಿ ನಿರ್ಮಿಸಿದ್ದನು. ಅವರನ್ನು ಅಲ್ಲಿ ಕೆಲವು ದಿನಗಳ ವರೆಗೆ ಮುತ್ತಿಗೆ ಹಾಕಿ ಪೀಡಿಸಲಾಗಿತ್ತು. ಆಗ 16 ನೇ ಶತಮಾನದಲ್ಲಿ, ರಾಣಿ ಮೇರಿ ಟುಡಾರ್ ಮತ್ತು ರಾಜ ಸ್ಪ್ಯೇನ್ ನ ಫಿಲಿಪ್ ಅವರ ವಿವಾಹ ಚರ್ಚಿನಲ್ಲಿ ನಡೆಯುವ ಸ್ವಲ್ಪಕಾಲದ ಮೊದಲು ಅವರು ಈ ಅರಮನೆಯ ಅತಿಥಿಗಳಾಗಿದ್ದರು. ಕಟ್ಟಡವು ಈಗ ಪಾಳು ಬಿದ್ದಿದೆ. , ಆದರೆ 1680 ರ ಸುಮಾರಿಗೆ ನಿರ್ಮಿಸಿದ ಹೊಸ ಅರಮನೆಗೆ ಖಾಸಗಿ ಪೂಜಾ ಮಂದಿರವನ್ನು ಸೇರಿಸಲಾಗಿತ್ತು. ಈಗ ಇದರ ಒಂದು ಭಾಗಮಾತ್ರ ಉಳಿದುಕೊಂಡಿದೆ.
ವಿಂಚೆಸ್ಟರ್ ವಿಶ್ವವಿದ್ಯಾನಿಲಯವು ಬ್ರಿಟಿಷ್ ಪಬ್ಲಿಕ್ ವಿಶ್ವವಿದ್ಯಾನಿಲಯವಾಗಿದ್ದು, ಇದು ಇಂಗ್ಲೆಂಡ್ ನ ಹ್ಯಾಂಪ್ಶೈರ್ ನಲ್ಲಿರುವ ವಿಂಚೆಸ್ಟರ್ ನಲ್ಲಿದೆ. ವಿಶ್ವವಿದ್ಯಾನಿಲಯವನ್ನು 1840 ರಲ್ಲಿ ಸ್ಥಾಪಿಸಲಾಗಿತ್ತು - ಮೂಲತಃ ಇದನ್ನು ಬಿಷಪ್ಪಿನ ತರಬೇತಿ ಕೇಂದ್ರವಾಗಿ ಆರಂಭಿಸಲಾಗಿತ್ತು. ವಿಂಚೆಸ್ಟರ್ ನ ವಿಶ್ವವಿದ್ಯಾನಿಲಯವು ಶಿಕ್ಷಕರ ತರಬೇತಿ ಕಾಲೇಜಿನ ರೂಪದಲ್ಲಿ ತನ್ನ ಕಾರ್ಯ ಆರಂಭಿಸಿತ್ತು. ಇದನ್ನು ನಗರ ಕೇಂದ್ರದ ಬಳಿ ಉದ್ದೇಶಿತ ಆವರಣದಲ್ಲಿ ನಿರ್ಮಿಸಲಾಗಿದೆ. ವಿಂಚೆಸ್ಟರ್ ಸ್ಕೂಲ್ ಆಫ್ ಆರ್ಟ್, ಸೌತ್ ಆಂಪ್ಟನ್ ವಿಶ್ವವಿದ್ಯಾನಿಲಯದ ಭಾಗವಾಗಿದೆ.
ಸೆಂಟ್ ಕ್ರಾಸ್ ನ ಆಸ್ಪತ್ರೆಯ, ಭಿಕ್ಷುಕ ಗೃಹಗಳು ಮತ್ತು ದೊಡ್ಡ ನಾರ್ಮನ್ ಶೈಲಿಯ ಖಾಸಗಿ ಪ್ರಾರ್ಥನಾ ಮಂದಿರವನ್ನು 1130 ರಲ್ಲಿ ಹೆನ್ರಿ ಡೆ ಬ್ಲಾಯ್ಸ್, ನಗರ ಕೇಂದ್ರದ ಹೊರಗೆ ಸ್ವಲ್ಪ ದೂರದಲ್ಲಿ ಸ್ಥಾಪಿಸಿದ್ದರು. ಇದು 14 ನೇ ಶತಮಾನದಿಂದ ಇಲ್ಲಿಯ ವರೆಗೂ ಸೇವೆ ಸಲ್ಲಿಸುತ್ತ ಬಂದಿದೆ. ಏಲ್ ಸಂತೋಷಕೂಟದ ಏರ್ಪಾಡು, 'ದಾರಿಹೋಕರ ಬಟ್ಟೆ' ಮತ್ತು ಆಹಾರ ನೀಡಿ ಅವರ ಬವಣೆಗಳನ್ನು ದೂರ ಮಾಡುವ ಸಹಾಯವನ್ನು ಅಲ್ಲಿ ನೀಡಲಾಗುತ್ತದೆ. ಸಾಮಾನ್ಯವಾಗಿ ಇದನ್ನು ಕ್ಯಾಂಟರ್ಬರಿಗೆ ಹೋಗುತ್ತಿರುವ ಯಾತ್ರಿಕರ ಮಾರ್ಗ ಮಧ್ಯದಲ್ಲಿ ಅವರಿಗೆ ಸಹಾಯಮಾಡಲು ತೆರೆಯಲಾಗಿತ್ತು.
ವೈಕ್ ಹ್ಯಾಮ್ ನ ವಿಲಿಯಂ ಸ್ಥಾಪಿಸಿದ ವಿಂಚೆಸ್ಟರ್ ಕಾಲೇಜಿನ ಕಟ್ಟಡಗಳನ್ನು ಮತ್ತು ಪಬ್ಲಿಕ್ ಶಾಲೆಯನ್ನು 1382 ರಲ್ಲಿ ನಿರ್ಮಿಸಲಾಗಿದೆ. ಇದು ಎರಡು ಒಳಾಂಗಣಗಳನ್ನು, ಗೇಟ್ ಹೌಸ್, ಸನ್ಯಾಸಿ ಗೃಹ, ಸಭಾಂಗಣ, ಕಾಲೇಜಿನ ಭವ್ಯವಾದ ಖಾಸಗಿ ಪೂಜಾ ಮಂದಿರ ಗಳನ್ನು ಹೊಂದಿದೆ. ಅಷ್ಟೇ ಅಲ್ಲದೇ ಇದು ಇಚೇನ್ ನದಿಯ ಭಾಗವಾಗಿರುವ "ನೀರಾವರಿ ಜಮೀನನ್ನು" ಕೂಡ ಒಳಗೊಂಡಿದೆ. ಇದು ಆಕ್ಸ್ ಫರ್ಡ್ ನ ಹೊಸ ಕಾಲೇಜಿಗೆ ಮತ್ತು ಚರ್ಚಿನ ಜೀವನಕ್ಕೆ ತೆರಳುವ ಮೊದಲು ಈ ಬಡಮಕ್ಕಳಿಗೆ ತರಬೇತಿ ನೀಡುವ ಯೋಜನೆ ಹಾಕಿಕೊಂಡಿದೆ.
ನಗರದ ವಸ್ತು ಸಂಗ್ರಹಾಲಯವು ಗ್ರೇಟ್ ಮಿನಸ್ಟರ್ ಸ್ಟ್ರೀಟ್ ನ ಮೂಲೆಯಲ್ಲಿದೆ. ಅಲ್ಲದೇ ಈ ಚೌಕವು ವಿಂಚೆಸ್ಟರ್ ನ ಇತಿಹಾಸದ ಬಗ್ಗೆ ಹೆಚ್ಚಿನ ಮಾಹಿತಿ ಒಳಗೊಂಡಿದೆ. ಪ್ರಮಾಣಕ ಸಾಮರ್ಥ್ಯದ ವಿಂಚೆಸ್ಟರ್ ಮಾಪನದ ಆರಂಭಿಕ ಉದಾಹರಣೆಗಳನ್ನು ಪ್ರದರ್ಶನಕ್ಕಿಡಲಾಗಿದೆ.
ಈ ಅವಧಿಯಲ್ಲಿ ಬೆಕ್‌ಹ್ಯಾಮ್ ಕ್ಯಾಲಿಫೋರ್ನಿಯಾದ ಲಾಸ್ ಎಂಜಲೀಸ್‌ ಮತ್ತು ಪೂರ್ವ ಲಂಡನ್‌ನಲ್ಲಿ ಫುಟ್‌ಬಾಲ್ ಅಕಾಡೆಮಿಗಳನ್ನು ಸ್ಥಾಪಿಸಿದರು. ಪುಸ್ತಕಗಳ ಆಸ್ಕರ್ ಎಂದೇ ಖ್ಯಾತಿವೆತ್ತ 2006 ಸಾಲಿನ ಬ್ರಿಟೀಷ್ ಬುಕ್ ಪ್ರಶಸ್ತಿಗಳ ತೀರ್ಪುಗಾರನಾಗಿಯೂ ನೇಮಕಗೊಂಡರು.
2007ರಲ್ಲಿ ರಿಯಲ್ ಮ್ಯಾಡ್ರಿಡ್‌ ಮೂರು ವರ್ಷಗಳಲ್ಲೇ ಮೊದಲ ಬಾರಿಗೆ ಸ್ಪಾನಿಷ್ ಲಾ ಲೀಗಾ ಪ್ರಶಸ್ತಿಯನ್ನು ಗೆದ್ದುಕೊಂಡಿತು, ಬಾರ್ಸಿಲೋನಾ ವಿರುದ್ಧ ರಿಯಲ್ ಮ್ಯಾಡ್ರಿಡ್ ಮೇಲುಗೈ ಹೊಂದಿದ್ದುದೇ ಇದಕ್ಕೆ ಕಾರಣ. ರಿಯಲ್ ಮ್ಯಾಡ್ರಿಡ್‌ ಸೇರಿದ ಬಳಿಕ ಬೆಕ್‌ಹ್ಯಾಮ್‌ಗೆ ಇದು ಮೊದಲ ಪ್ರಶಸ್ತಿ ಕೂಡ ಹೌದು.ಆರಂಭದಲ್ಲಿ ತಂಡದ ವ್ಯವಸ್ಥಾಪಕ ಫ್ಯಾಬಿಯೊ ಕ್ಯಾಪೆಲ್ಲೊ ಬೆಕ್‌ಹ್ಯಾಮ್ ಪರವಾಗಿಲ್ಲದ್ದರಿಂದ ಫುಟ್‌ಬಾಲ್ ಸೀಸನ್‌ನ ಆರಂಭದಲ್ಲಿ ಅವರಿಗೆ ಕೆಲವಾರು ಪಂದ್ಯಗಳನ್ನಷ್ಟೇ ಆಡಲು ಸಾಧ್ಯವಾಯಿತು, ಬಲ ಪಾರ್ಶ್ವದಲ್ಲಿ ಆಡುವ ಜೋಸ್ ಅಂಟೊನಿಯೋ ಸಾಮಾನ್ಯವಾಗಿ ಪಂದ್ಯಕ್ಕೆ ಆಯ್ಕೆಯಾಗುತ್ತಿದ್ದರು. ಬೆಕ್‌ಹ್ಯಾಮ್ ಆಡಿದ ಮೊದಲ ಒಂಭತ್ತು ಪಂದ್ಯಗಳ ಪೈಕಿ, ಏಳರಲ್ಲಿ ಮ್ಯಾಡ್ರಿಡ್ ಪರಾಭವಗೊಂಡಿತು
ಈ ಮನೆಯ ಅಂದಾಜು ವೆಚ್ಚ £7.5 ದಶಲಕ್ಷ. ಡೇವಿಡ್ ಮತ್ತು ವಿಕ್ಟೋರಿಯಾಗೆ ಮೂವರು ಪುತ್ರರಿದ್ದಾರೆ: ಬ್ರೂಕ್ಲಿನ್ ಜೋಸೆಫ್ ಬೆಕ್‌ಹ್ಯಾಮ್ , ರೊಮಿಯೊ ಜೇಮ್ಸ್ ಬೆಕ್‌ಹ್ಯಾಮ್ ಮತ್ತು ಕ್ರೂಜ್ ಡೇವಿಡ್ ಬೆಕ್‌ಹ್ಯಾಮ್ . ಬ್ರೂಕ್ಲಿನ್ ಮತ್ತು ರೊಮಿಯೊ ಇಬ್ಬರಿಗೂ ಗಾಡ್‌ಫಾದರ್ ಎಲ್ಟನ್ ಜಾನ್ ಮತ್ತು ಗಾಡ್‌ಮದರ್ ಎಲಿಜಬೆತ್ ಹರ್ಲಿ ಆಗಿದ್ದರು. ಇನ್ನಷ್ಟು ಮಕ್ಕಳನ್ನು ಪಡೆಯಲು ನಾವು ಬಯಸಿದ್ದೇವೆ, ಅದರಲ್ಲೂ ಮಗಳನ್ನು ಪಡೆದರೆ ಚೆನ್ನಾಗಿರುತ್ತದೆ ಎಂದು ಬೆಕ್‌ಹ್ಯಾಮ್ ದಂಪತಿಗಳು ಹೇಳಿಕೆ ನೀಡಿದ್ದಾರೆ.
ಜುಲೈನಲ್ಲಿ ಲಾಸ್ ಎಂಜಲೀಸ್ ಗ್ಯಾಲಕ್ಸಿಗೆ ವರ್ಗವಾಗಲಿದ್ದ ಹಿನ್ನೆಲೆಯಲ್ಲಿ ಅದಕ್ಕೆ ಅನುಕೂಲವಾಗಿ ಬೆಕ್‌ಹ್ಯಾಮ್ ಕುಟುಂಬ 2007 ಎಪ್ರಿಲ್‌ನಲ್ಲಿ ಕ್ಯಾಲಿಫೋರ್ನಿಯಾದ ಬೇವರ್ಲಿ ಹಿಲ್ಸ್‌ನಲ್ಲಿ ಹೊಸ ಇಟೆಲಿಯನ್ ವಿಲ್ಲಾವನ್ನು ಖರೀದಿಸಿತು.
ಬೆಕ್‌ಹ್ಯಾಮ್‌ ತಮ್ಮ ಜೊತೆ ವಿವಾಹೇತರ ಸಂಬಂಧ ಹೊಂದಿದ್ದರಾಗಿ ಬೆಕ್‌ಹ್ಯಾಮ್‌‌ರ ಮಾಜಿ ಸಹಾಯಕಿ ರೆಬೆಕ್ಕಾ ಲೂಸ್‌ ನೀಡಿದ ಹೇಳಿಕೆಯನ್ನು ಉಲ್ಲೇಖಿಸಿ 2004 ಎಪ್ರಿಲ್‌ನಲ್ಲಿ ಬ್ರಿಟೀಷ್ ಟಾಬ್ಲಾಯಿಡ್ ನ್ಯೂಸ್ ಆಫ್ ದಿ ವರ್ಲ್ಡ್‌ ವರದಿ ಮಾಡಿತ್ತು. ಒಂದು ವಾರದ ನಂತರ, ಬೆಕ್‌ಹ್ಯಾಮ್ ಜೊತೆ ಎರಡು ಬಾರಿ ತಾನು ಹಾಸಿಗೆ ಹಂಚಿಕೊಂಡಿದ್ದಾಗಿ ಮಲೇಶಿಯಾ ಸಂಜಾತ ಆಸ್ಟ್ರೇಲಿಯಾದ ರೂಪದರ್ಶಿ ಸರಾಹ್ ಮಾರ್ಬೆಕ್ ಹೇಳಿಕೊಂಡಿದ್ದಳು. ಈ ಎಲ್ಲ ಆರೋಪಗಳನ್ನು ನಿರಾಕರಿಸಿದ್ದ ಬೆಕ್‌ಹ್ಯಾಮ್, "ಹಾಸ್ಯಾಸ್ಪದ" ಎಂದಿದ್ದರು. ಬೆಕ್‌ಹ್ಯಾಮ್ ದಾಂಪತ್ಯ ದ್ರೋಹ ಆರೋಪದ ಬಗ್ಗೆ ಇದುವರೆಗೆ ಯಾವುದೇ ಪುರಾವೆಗಳು ದೊರೆತಿಲ್ಲ.
ಮ್ಯಾಗಜೀನ್‌ ಗೆ ನೀಡಿದ ಸಂದರ್ಶನವೊಂದರಲ್ಲಿ ವರದಿಗಾರನೊಂದಿಗೆ ವಿಕ್ಟೋರಿಯಾ ಬೆಕ್‌ಹ್ಯಾಮ್ ಹೀಗೆ ಹೇಳಿದ್ದಾರೆ; "ನಾನು ಸುಳ್ಳು ಹೇಳಲಾರೆ: ಅದು ನಿಜವಾಗಿಯೂ ಕಷ್ಟಕಾಲವಾಗಿತ್ತು.
ಫ್ಯಾಶನ್‌ಗೆ ಹೆಸರಾಗಿರುವ ಬೆಕ್‌ಹ್ಯಾಮ್, ಈಗ ವಿಕ್ಟೋರಿಯಾ ಜೊತೆ ಸೇರಿಕೊಂಡಿದ್ದರಿಂದ ವಸ್ತ್ರ ವಿನ್ಯಾಸಕರು, ಆರೋಗ್ಯ ಮತ್ತು ಫಿಟ್ನೆಸ್ ತಜ್ಞರು, ಫ್ಯಾಶನ್ ಮ್ಯಾಗಜೀನ್‌ಗಳು, ಸುಗಂಧ ದ್ರವ್ಯ ಮತ್ತು ಸೌಂದರ್ಯವರ್ಧಕಗಳ ತಯಾರಕರು, ಕೂದಲು ವಿನ್ಯಾಸಕರು, ವ್ಯಾಯಾಮ ಪ್ರಚಾರಕರು, ಆರೋಗ್ಯ ಮತ್ತು ವಿನೋದ ಸಂಸ್ಥೆಗಳ ನಡುವೆ ಅತಿ ಬೇಡಿಕೆಯುಳ್ಳ ಲಾಭದಾಯಕ ದಂಪತಿಗಳಾಗಿ ಪರಿಣಮಿಸಿದರು. ಇದಕ್ಕೆ ಇತ್ತೀಚೆಗಿನ ಉದಾಹರಣೆಯೆಂದರೆ ಆಫ್ಟರ್ ಶೇವ್ ನಂತರ ಹಾಕುವ ಹೊಸ ಉತ್ಪನ್ನಗಳು ಮತ್ತು ಸುಗಂಧಗಳಿಗೆ ಡೇವಿಡ್ ಬೆಕ್‌ಹ್ಯಾಮ್ ಇನ್‌ಸ್ಟಿಂಕ್ಟ್ ಎಂದು ಹೆಸರಿಡಲಾಗಿದೆ. 2002ರಲ್ಲಿ ಮೆಟ್ರೋಸೆಕ್ಶುವಲ್ ಪದವನ್ನು ಹುಟ್ಟು ಹಾಕಿದ ವ್ಯಕ್ತಿಯೇ ಬೆಕ್‌ಹ್ಯಾಮ್ ಸರ್ವಶ್ರೇಷ್ಟ "ಮೆಟ್ರೋಸೆಕ್ಶುವಲ್" ಎಂದು ಕರೆದರು. ಅಂದಿನಿಂದ ಅನೇಕ ಲೇಖನಗಳಲ್ಲಿ ಈ ಪದವನ್ನು ಬಳಸಿ ಬೆಕ್‌ಹ್ಯಾಮ್‌ರನ್ನು ವರ್ಣಿಸಲಾಯಿತು.
1997ರಲ್ಲಿ ವಿಕ್ಟೋರಿಯಾ ಆಡಮ್ಸ್ ಮ್ಯಾಂಚೆಸ್ಟರ್ ಯುನೈಟೆಡ್ ಪಂದ್ಯವನ್ನು ವೀಕ್ಷಿಸಲು ಬಂದಿದ್ದಾಗಿನಿಂದ ಆಕೆಯನ್ನು ಪ್ರೀತಿಸಲು ಆರಂಭಿಸಿದರು. ಪಾಸ್ ಸಂಗೀತದ ಸ್ಪೈಸ್ ಗರ್ಲ್ಸ್ ತಂಡದ ಪಾಶ್ ಸ್ಪೈಸ್ ಎಂದೇ ವಿಕ್ಟೋರಿಯಾ ಖ್ಯಾತರಾಗಿದ್ದರು, ಆ ಹೊತ್ತಿಗೆ ವಿಶ್ವ ಪ್ರಸಿದ್ಧವಾಗಿದ್ದ ಪಾಪ್ ಸಂಗೀತ ತಂಡಗಳ ಪೈಕಿ ಇದೂ ಒಂದು. ಇನ್ನೊಂದೆಡೆ ಬೆಕ್‌ಹ್ಯಾಮ್ ತಂಡ ಕೂಡ ಯಶಸ್ಸಿನ ಉತ್ತುಂಗದಲ್ಲಿತ್ತು. ಆದ್ದರಿಂದ ಅವರ ಸಂಬಂಧ ಮಾಧ್ಯಮಗಳ ಗಮನ ಸೆಳೆಯಿತು. ಈ ಜೋಡಿಯನ್ನು ಮಾಧ್ಯಮಗಳು "ಪಾಸ್ ಮತ್ತು ಬೆಕ್ಸ್" ಎಂದು ಕರೆದವು. 1998 ಜನವರಿ 24ರಂದು ಇಂಗ್ಲೆಂಡ್‌ನ ಚೆಶಂಟ್‌ ರೆಸ್ಟರಂಟ್‌ನಲ್ಲಿ ವಿಕ್ಟೋರಿಯಾ ಎದುರು ಬೆಕ್‌ಹ್ಯಾಮ್ ವಿವಾಹದ ಪ್ರಸ್ತಾಪ ಮುಂದಿಟ್ಟರು.